posted on Jun. 21, 2011 at 4:47 pm 21. June 2011\nKompanija Goodyear, najveći svetski proizvođač pneumatika, proslavila je pet godina uspešnog poslovanja i razvoja Vulco mreže u Srbiji, internacionalnog franšiznog lanca brzih servisa. Od ukupno 600 Vulco servisa u Evropi, na teritoriji Srbije nalazi se 39, rasprostranjenih po čitavoj zemlji. Tokom proslave potpisan je novi petogodišnji ugovor između kompanije Goodyear i Vulco servisa “Le-Auto”, prvog vulkanizerskog servisa koji se priključio razvoju Vulco mreže 2006. godine, čime je simbolično pokrenut novi krug uspešnog poslovanja i razvoja.\n“Goodyear je jedan od najvećih, vodećih proizvođača pneumatika na svetu. 55 naših fabrika u 22 države u 2010. godini proizvele su čak 180,8 miliona pneumatika koji su danas montirani na automobile, motocikle, kamione, traktore i avione u celom svetu. Sve zaposlene kompanije Goodyear, kojih ima 72 hiljade, bez obzira na kontinent, državu ili veličinu kancelarije, spaja jedna zajednička želja – zaštititi one koje volimo. U svim aktivnostima Goodyear dosledno prati svoju viziju – postići najveću moguću sigurnost u saobraćaju. Kompanija Goodyear sopstvenu Vulco mrežu počela je da gradi u Sloveniji 2002. godine; danas Vulco u Sloveniji, Hrvatskoj i Srbiji ima već 112 partnera.”, rekla je Breda Jerala, direktor prodaje za putničku pneumatiku kompanije Goodyear.\n“Vozači zaista veruju Vulco serviserima jer mogu na jednom mestu da kupe veoma kvalitetne pneumatike robnih marki Goodyear, Dunlop, Fulda, Sava i Debica, koji će biti stručno montirani, zatim da dobiju kompletnu uslugu vezanu za pneumatike kao i kvalitetnu uslugu brzog servisa. Vulco partner postaje deo velike porodice i siguran je da iza njega stoji najveći svetski proizvođač pneumatika. Svojim partnerima obezbeđujemo sinhronizovan nastup na tržištu kao i svaku vrstu tehničke, prodajne i marketinške podrške. Vulco partner je lojalan i na osnovu ostvarenih rezultata ima odgovarajuću satisfakciju.”, izjavio je Vlastimir Bukvić, specijalista za razvoj maloprodaje kompanije Goodyear za tržište Srbije.\n“Podrška koju Vulco partner dobija od kompanije Goodyear prilikom saradnje je od izuzetnog značaja. Naši servisi razlikuju se po propisanim standardima, kvalitetu i širini usluge, profesionalnosti osoblja i vizuelnom identitetu. Uključivanje u Vulco mrežu bio je presudan trenutak u razvoju mog poslovanja. Od samog početka sam verovao u razvoj Vulco sistema i zato sam odlučio pre pet godina da prvi potpišem ugovor o franšiznoj saradnji.”, rekao je Zoran Lešanović, vlasnik Vulco servisa “Le-Auto”.\nAudi R8 GT u SAD


Rubinova vina u Kini - vino.rs\nsreda, 26 jun 2019 20:52\nPosle nastupa na upravo završenom Međunarodnom sajmu kineske robe široke potrošnje u Ningbou, srpski vinski džin Rubin je još jednom dokazao da domaće vinarije smelo krče put i na druge kontinete. Iako je već prisutan na kineskom tržištu, Rubin je između više od 500 izlagača izabran da do novih, odabranih i ozbiljnih kupaca, prokrči stazu upravo vrhunskom kolekcijom „Vina sa pečatom“.\n- Nekoliko ugovora je već potpisano, prve isporuke kreću, a od ove saradnje očekujemo mnogo, kako za Rubin, tako i za našu zemlju kad je u pitanju izvoz domaćih brendova - kaže Danijela Jovanović, direktor Rubina, iz kog se na ime akciza i doprinosa u budžet Republike Srbije slije blizu deset miliona evra godišnje. - Pokazali smo da moderna firma poput naše vinarije može da bude lider u zemlji, regionu, ali i šire. Raduje nas što je Kina prepoznala naš kvalitet, ali su to učinile i druge zemlje, čime nam se dalje krči put ka vrhu vinske karte sveta.\nGarancija kvaliteta: Danijela Jovanović, direktor Rubina, na ceremoniji potpisivanja ugovora o saradnji\nU ovom trenutku Rubin ponosno nosi epitet najvećeg proizvođača alkoholnih pića u Srbiji i regionu, pa opet, kao i svaka firma sa vizijom, ide korak dalje. Okreće se proizvodnji vina za one sa istančanim ukusom, što dakazuje ljubičasta markica dobijena od Ministarstva poljoprivrede i na osnovu koje potrošači mogu da prepoznaju da se radi o vrhunskom vinu. Pritom valja napomenuti da je Rubin jedan je od malobrojnih proizvođača vina u Srbiji koji je poseduje.\n- Ljubičasta markica je garant kvaliteta i porekla vina, i to je oznaka za najviši kvalitet. Pored toga, na 18 lokacija Rubin poseduje najveće površine pod vinogradima u rodu u Srbiji, koji se prostiru na 1.200 hektara. Još osamdesetih godina prošlog veka, zaposleni u ovoj kompaniju su uvideli značaj geografske zaštite, pa danas posedujemo i najveći broj vina sa geografski zaštićenim poreklom - objasnila je Danijela Jovanović.\nMilan Bačević, ambasador Srbije u Kini i predstavnici Rubina u razgovoru tokom trajanja sajma\nUčešćem na sajmu u Ningbou, sa ciljem unapređenja saradnje Kine i zemalja Centralne i Istoične Evrope, Rubin je napravio poseban iskorak. Pre svega vrhunskim Vinima sa pečatom, jer su se azijski poznavaoci pića mahom odlučili za srpske nosioce priznanja sa AWC Vienna, jednog od najznačajnijih vinskih takmičenja u Evropi. Poseban bonus činile su nagrade osvojene na najvećem sajmu vina u Šangaju, na Decanteru u Londonu, ali i najvećoj svetskoj smotri, međunarodnom sajmu vina i alkoholnih pića ProWein u Diseldorfu.


► Američka vlada pomogla borbu protiv korone u regionu sa 10 miliona dolara\nVlada SAD je od početka pandemije COVID-19 sa više od 1,5 milijardi dolara podržala sisteme javnog zdravlja u 120 zemalja širom sveta, a od tog iznosa je gotovo 10 miliona dolara izdvojeno za zemlje Zapadnog Balkana kako bi se uspešnije izborile sa novim koronavirusom.\nAmerički stejt department saopštio je danas da je administracija SAD ukupno izdvojila 20,5 milijardi dolara u okviru globalne borbe protiv pandemije, uključujući i razvoj vakcine i metoda lečenja, prevenciju bolesti i pomoć stranim državama.\nTo je, kako se navodi osnažilo globalnu lidersku poziciju SAD u odgovoru na COVID-19, a ujedno i iznedrilo "realne rezultate, u vidu pomoći narodima širom sveta, što pruža zaštitu i samim SAD".\nAmerička administracija je od izbijanja pandemije posredstvom Stejt departmenta i vladine Agencije za međunarodni razvoj (USAID) uputila više od 1,5 milijardi dolara vanredne, humanitarne, ekonomske i razvojne pomoći vladama, međunarodnim organizacijama i nevladinim organizacijama kao podršku borbi protiv pandemije.\nTa sredstva će, kako se navodi, spasiti živote tako što će unaprediti zdravstveno obrazovanje, zaštititi zdravstvene ustanove i poboljšati laboratorijske kapacitete i kapacitete za nadzor širenja i brzo reagovanje na bolest u više od 120 zemalja sveta.\nU spisku država kojima je upućena pomoć, piše da je Srbija od američkih vlasti dobila više od dva miliona dolara pomoći za zdravstvo i to za masovnije testiranje stanovništva na virus, uvođenje novih tehničkih metoda za tretman i prevenciju bolesti, unapređenje razmene informacija o rizicima i unapređenje higijenske prakse u domaćinstvima.\nZa zdravstveni sistem Bosne i Hercegovine SAD su od izbijanja pandemije izdvojile 2,2 miliona dolara, i to takođe za unapređenje sistema laboratorija, praćenje bolesti, zdravstvenu komunikaciju i druge zdravstvene svrhe. U proteklih 20 godina SAD su u BiH pomogle sa više od 1,1 milijardu dolara, od čega je 200.000 bilo namenjeno zrdavstvu.\nCrnoj Gori je za borbu protiv pandemije Vašington dao 300.000 dolara, uključujući i za mobilizaciju dodatnih dobrovoljaca za Crveni krst, jačanje pravovremenih i preciznih informacija o COVID-19 i koordinaciju partnera koji učestvuju u borbi protiv virusa. Pre te pomoći, SAD su Crnoj Gori pomogle sa više od 332 miliona dolara, uključujući i milion dolara za zdravstveni sistem.\nSeverna Makedonija je od SAD za borbu protiv koronavirusa dobila 1,5 miliona za laboratorijske sisteme, nadzor i kontrolu kretanja zaraze, tehničke stručnjake, zdravstvenu komunikaciju i slično. U poslednjih 20 godina ukupna američka pomoć Skoplju premašila je 738 miliona dolara, od kojih je 11,5 miliona uloženo i zdravstvo.\nSAD su zdravstvenom sistemu Albanije u borbi protiv COVID-19 pomogle sa više od dva miliona dolara, i to takođe za laboratorije, nadzor širenja zaraze, zdravstvenu komunikaciju i tehničku ekspertizu. Ukupna pomoć SAD Albaniji premašila je za 20 godina 693 miliona dolara, od kojih je 5,8 miliona bilo namenjeno za zdravstvo.\nDodaje se i da SAD sa 5 miliona dolara u okviru Fonda za ekonomsku pomoć u regionu Evrope i Evroazije podržavaju aktere civilnog društva, koji treba da štite demokratske institucije i obezbede da se tokom pandemije čuje i glas građana. Finansijsku pomoć dobijaju i organizacije civilnog društva kako bi obezbedile građanski nadzor nad naporima koje vlade država ulažu u borbu protiv COVID-19.\nStejt department u saopštenju ističe da navedeni iznosi ne uključuju pomoć koju pružaju pojedine vladine agencije ili ministarstva, uključujći i Centar za kontrolu i prevenciju bolesti (CDC), ili ministarstvo odbrane.\nPored te direktne pomoći američke vlade, donacije čija vrednost premašuje 4,9 milijardi dolara za globalnu borbu protiv COVID-19 obezbedili su i američki privrednici, neprofitne, humanitarne i verske organizacije i pojedinci, što je, kako se navodi u saopštenju, više nego u bilo kojoj drugoj državi u svetu.


Sastanak srpskog i ruskog predsednika u Moskvi, Aleksandra Vučića i Vladimira Putina, 2. oktobar 2018.\n"Od dva sata razgovora, najmanje 45-50 minuta razgovarali smo o Kosovu", rekao je predsednik Srbije Aleksandar Vučić novinarima u Moskvi, nakon susreta sa ruskim predsednikom Vladimirom Putinom.\n"Pričao sam o situaciji i pričao sam o strahu koji imamo ukoliko bi se provokacije nastavile i ukoliko bi postojali bilo kakvi napadi na živote i imovinu našeg naroda na Kosovu i Metohiji", preneo je Vučić ne želeći da otkriva detalje uz objašnjenje zašto bi onda postojali razgovori "u četiri oka".\n"Mislio sam da je to racionalno rešenje, ali niko drugi nije mislio", rekao je Vučić.\nPredsednik Srbije je početkom avgusta rekao da se zalaže za razgraničenje sa Albancima. Nakon toga je nemačka kancelarka Angela Merkel poručila da nema promena granica na Zapadnom Balkanu.\nPre nekoliko dana, pred put u Moskvu, Vučić je na sednici Glavnog odbora Srpske napredne stranke čiji je predsednik, rekao da ta njegova "politika da Srbija dosta toga sačuva na Kosovu očigledno u Srbiji nije pobedila".\nPre odlaska u Moskvu Vučić je najavio da će zatražiti konkretnu političku podršku za Srbiju jer kako je ocenio, "bez Rusije ne postoji nikakvo rešenje za bilo koji problem koji tišti Srbe".\n"Ova poseta Vučića Moskvi, kao ona nedavna severu Kosovu, više je u propagandne svrhe nego što ima suštinu", ocenjuje za Radio Slobodna Evropa (RSE) Bodo Veber iz berlinskog Saveta za politiku demokratizacije.\nOn primećuje da se na neki način nastavlja ono što je svojevremeno nekadašnji američki zvaničnik Brajan Hojt Ji (bivši pomoćnik zamenika državnog sekretara SAD za Evropu i Evroaziju) nazvao sedenjem na dve stolice Beograda između Moskve i Zapada.\n"Vidimo pozivanje na tradicionalne veze sa Rusijom. Na drugoj strani, koliko ja vidim, predsednik Vučić je na pitanje da li je razgovarao sa predsednikom Putinom o razmeni teritorija rekao da nije imao puno šta razgovarati pošto je Zapad odbio taj tzv. predlog rešavanja konflikta između Kosova i Srbije. To očigledno znači da je predsednik Vučić očigledno otišao da nastavi simboličnu politiku i Zapad i Evropska unija i Rusija. Ja ne verujem da je tu bilo nekog suštinskog razgovora", ocenjuje Veber.\nVeber smatra da i ova poseta Moskvi, kao i nedavna severu Kosova, ima za cilj da na simboličan način sa dosta patetike, kao što je bio govor u Severnoj Mitrovici, zamagli neuspeh pokušaja da se dijalog između Beograda i Prištine usmeri u pravcu razmene teritorija.\nIako je poseta ranije dogovorena, Vučić u Moskvi boravi nakon priznanja da je njegova kosovska politika poražena, neposredno nakon referenduma o službenom nazivu države u Makedoniji i dogovoru sa Grčkom, te uoči opštih izbora u Bosni i Hercegovini.\nKampanja uvreda u BiH\nNa samom početku sastanka sa ruskim predsednikom Vladimirom Putinom Vučić je, kako su preneli mediji, rekao da je rešenje za Kosovo još daleko.\nUpitan da li su pričali o Republici Srpskoj, Vučić je odgovorio da su razgovarali o situaciji u regionu.\n"Ne bih to nazvao o Republici Srpskoj, rekao bih o Bosni i Hercegovini i Republici Srpskoj, i kompletnoj situaciji u regionu, i situaciji posle referenduma u Makedoniji", preneo je Vučić.\nPredsednik Srbije je preneo da su razgovarali i o NATO-u te da Srbija nema nikakve aspiracije, nikakve težnje i nikakve želje da bude deo NATO-a.\n"Srbija želi da ljubomorno čuva svoju vojnu neutralnost i upravo zato i radimo na snaženju naše armije kako bismo mogli da preveniramo svaki mogući napad i agresiju na našu zemlju", rekao je Vučić i naveo da je za takav stav dobijena podrška Ruske Federacije\nOn je novinarima izjavio i da očekuje jednako snažnu ili snažniju podršku Ruske federacije u međunarodnim forumima teritorijalnom integritetu Srbije i "našem nezavisnom, slobodnom i samostalnom odlučivanju".\n"I ja nikada ne zaboravim da istaknem 2015. kada su spasili Srbiju od stavljanja žiga na čelo svakog našeg građanina i pripadnika našeg naroda za ono što se zbivalo na prostoru bivše Jugoslavije u Bosni i Hercegovini", rekao je Vučić.\nJelica Kurjak, bivša ambasadorka Srbije u Moskvi kaže za RSE, da Rusija pomno prati dešavanja i da želi da bude pitana, ali da se pokazalo da ne želi da bude mnogo aktivnija nego što je do sada bila. Ona je uoči sastanka dvojice predsednika rekla da bi se Aleksandar Vučić iz Moskve mogao vratiti sa nekim novim pristupom ili gledištem u politici prema Kosovu nakon što je izjavio da je njegova dosadašnja politika prema Kosovu propala.\nJelica Kurjak: Rusija želi da bude pitana\nUpitana kako će Vučićeva poruka da ide da traži savet i pomoć od Putina biti primljena u Briselu, Kurjak ocenjuje da verovatno neće sa simpatijama.\n"On otvoreno govori da ide da traži pomoć od Putina. To nas udaljava još jedan korak od dijaloga sa Kosovom i dijaloga sa EU, ako mi krenemo u tom pravcu da samo i isključivo sa Rusijom tražimo pomoć u rešavanju tog pitanja. Mislim da se mora slušati ono što se govori i iz Brisela imajući u vidu pozadinu njihove vladavine (stranke Aleksandra Vučića) ovih šest godina", ocenjuje Kurjak.\nJelica Kurjak u Intervjuu nedelje RSE: Viđala sam Mirjanu Marković u Moskvi\nAleksandar Vučić je najavio Putinovu posetu Srbiji navodeći da je Putin rekao svojim saradnicima da mu nađu datum.\n"Očekujem da u naredne dve ili tri nedelje saznamo tačan datum posete predsednika Putina našoj zemlji", naveo je Vučić.\nOvaj susret Vučića sa Putinom je treći od kako je izabran za predsednika Srbije, koji je usledio samo pet meseci od prethodnog, kada je Vučić 9. maja prisustvovao na paradi povodom Dana pobede u Moskvi. Vučić je Putinu na dobrodošlicu odgovorio na ruskom jeziku rekavši da njihov današnji susret ima veliki značaj za Srbiju.\nI u 2017. godini Vučić se sreo dva puta sa ruskim predsednikom, u decembru kada mu je uručen i počasni doktorat Moskovskog državnog instituta za međunarodne odnose. Prethodno je kao premijer bio u martu 2017. godine uoči predsedničkih izbora u Srbiji na kojima se kandidovao. Tada mu je Putin poželeo sreću na tim izborima.\nVučić se sa Putinom sreo i u maju 2016. godine, kada je bio mandatar za sastav nove Vlade Srbije. Tada je objavljeno je da je u Moskvi boravio u privatnoj poseti.\nDva puta su posete Moskvi pratile i posete Berlinu i susreti sa nemačkom kancelarkom Angelom Merkel kao što je to bilo 2017. godine uoči predsedničkih izbora, te u julu 2014. kada je kao premijer u kratkom vremenskom razmaku boravio na obe adrese.


Tejgo hoće u Partizan – Nadlanu.com\nObjavljeno 8. maja 2012. / 19:13:37\nFudbaler Bursaspora Prins Tejgo posetio je Beograd i razgovarao sa predsednikom Partizana Draganom Đurićem o povratku u klub, ali je istakao da će o tome odlučiti njegov menadžment.\n„Vodićemo otvorenog srca razgovor o mom povratku, a posle toga ću videti šta o tome misli i moj menadžment, pošto oni donose odluku o svemu kada sam ja u pitanju. Srećan sam što sam svratio do Partizana i susreo se sa predsednikom Đurićem jer me za klub vežu predivne uspomene“, rekao je Tejgo, a preneo klupski sajt.\n„Mnogo mi je Partizan nedostajao prethodne godine, a posebno navijači, koji su me uvek podržavali punim srcem. Nedostaju mi i moji bivši saigrači jer su me prihvatili kao najrođenijeg, što se ne zaboravlja“, dodao je on.\n„Tejgo je dobar momak, koji je ostavio odličan utisak prilikom boravka u Partizanu, kako kao igrač, tako i kao persona, pošto je maksimalno ispoštovao sve ljude iz kluba, a posebno navijače. Zbog takvog odnosa, vrata Partizana su mu uvek otvorena, pa je zato danas i svratio na kaficu neobaveznog razgovora“, kazao je Đurić.\ndragan đurićfk partizanprins tejgo\nPujol zbog operacije propušta Euro


"SLOVENSKO BRATSTVO" NA NEMAČKOM RADARU "Srbija neće da se opredeli, a vojna vežba je više od puke vežbe"\nUticaj Rusije na balkanske države je tema kojom se nemački mediji bave sve češće, piše danas Dojče vele, a ono što im je posebno interesantno jesu zajednička vojna vežba Rusije, Srbije i Belorusije kod Beograda i hapšenja u Crnoj Gori i Srbiji.\n"Više od puke vežbe" naslov je teksta koji je list "Zidojče cajtung" objavio o tome kako ruski uticaj na Balkanu prevazilazi propagandu.\n"Bliskost sa Moskvom otežava kretanje Srbije ka EU. Zadatak 150 ruskih padobranaca i još 550 ruskih, srpskih i beloruskih vojnika, vrlo je jasan: u okviru vežbe 'Slovensko bratstvo'", oni treba da treniraju napad na teroristički kamp", navodi se u tekstu.\nDodaje se i da je politički kontakt između Srbije i Rusije intenzivan, kao i da je prošle nedelje koordinator tajnih službi Nikolaj Patrušev, jedan od najbližih saradnika predsednika Vladimira Putina, proveo dva dana u Beogradu sa zvaničnim ciljem da pripremi memorandum o saradnji srpske i ruske tajne službe.\nAutor teksta Florijan Hasel piše da su moskovske inicijative kontraofanziva pokušaju EU da jače obaveže Srbiju za "svoju politiku".\nKako prenosi DW, Srbija je kandidat za EU i trebalo bi da postane član već 2020. godine, a to je cilj od koga najverovatnije neće biti ništa.\nPrema beogradskim izveštajima, neke zemlje EU blokiraju nastavak pregovora sa Srbijom ne samo zbog nerazjašnjenog odnosa Beograda sa Moskvom, ali i zbog toga.\n"Rusija se trudi ne samo da u Srbiji zadrži ili povrati stari uticaj", navodi DW.\nU Bugarskoj - članici Evropske unije Rusija dominira velikim delovima privrede i politike. U BiH predsednik Putin podržava predsednika Republike Srpske Milorada Dodika koji se protivi srastanju krhke države. I u Letoniji, Mađarskoj ili Slovačkoj, Moskva pokušava da ojača svoj uticaj i oslabi uticaj EU, kako to dokumentuje novi izveštaj Centra za proučavanje demokratije u Sofiji (CSD) i Centra za strateške studije (CSIS) u Vašingtonu.\nU tekstu se dalje navodi i da je Crna Gora donedavno bila pod jakim uticajem Rusije dok se premijer Milo Đukanović nije okrenuo EU i NATO, tako da ga je NATO već pozvao u članstvo.\nOve nedelje, u Crnoj Gori nešto manje od 700 vojnika NATO izvodi vežbu reagovanja na poplave i hemijske nesreće, istovremeno sa manevrima Srba i Rusa kod Beograda. "Moguće je da Moskva neće ostati samo pri vojnim vežbama", pišu nemački mediji.\nNakon podsećanja na hapšenje dvadeset lica koja su u Crnoj Gori osumnjičena da su htela da "pucaju u masu pred parlamentom i instaliraju vladu blisku Moskvi i na hapšenje u Beogradu osoba koje su zajedno sa saučesnicima u Crnoj Gori pripremali ilegalne aktivnosti u toj zemlji", Hasel zaključuje da je jedan od razloga za rvanje oko uticaja na Balkanu i u tome što Srbija, najveća država nastala na tlu bivše Jugoslavije, jeste zemlja sa ključnom pozicijom ne samo kada je reč o talasu izbeglica iz 2015, koja pak neće da se jasno politički opredeli.\n"Srbija jeste kandidat za EU (od kraja 2013. godine), ali pregovori uopšte ne napreduju. Srbija neće ni da se odrekne svog uticaja na Kosovu, ni da se spoljnopolitički postavi protiv Moskve: pošto najveci deo gasa i benzina dobija od Rusije, a mnogi Srbi Ruse smatraju slovenskom braćom, što politički nije jednostavno."\nInternet-portal NTV piše: "To što Srbija i Rusija održavaju zajedničku vojnu vežbu, ne iznenađuje nikoga ko poznaje istoriju te dve zemlje. Pravoslavna vera već stolećima povezuje Ruse i Srbe. Ali, Srbija želi i u EU a ona trenutno nije u dobrim odnosima sa Rusijom. Tu se otvara sukob. Iz Brisela je stigla kritika manevara u kojima učestvuje i Belorusija. Kao i zahtev da se Beograd priključi sankcijama protiv Rusije".


19-12-2019 20:54 Izdvojeno Srbija Politika\nObjašnjava da na Kosovu nikada do sada nije postojala koalicija koja više preferirala neku drugu zemlju u odnosu na SAD.\n- Svi pokazatelji ukazuju na to da vlada Pokreta Samoopredeljenja i DSK ima više političkih sklonosti da zaobiđe SAD i favorizuje Nemačku u njenim politikama - kaže Abdulah.\n- U poslednje vreme u DSK-u je primećena i nevoljnost prema SAD. Taj skepticizamproizlazi iz toga što se (SAD) nisu jasno suprotstavile pokušajima zamene kosovskih teritorija sa Srbijom, a naročito Trampove administracije, i zato oni sada traže pomoć Nemačke, koja o tom pitanju ima jasan stav - kaže Abdulah, preneo je prištinski portal LJajmi.\nEvo kako i zašto je nastala Republika Srpska Krajina! Više o tome OVDE.\nARSIĆ ZAPALIO DRUŠVENE MREŽE: U Srbiji kao u eksperimentu ludih naučnika koji se otrgao kontroli (VIDEO)


Merkel: Stvoreni preduslovi za otvaranje prvog poglavlja\nBeta\t 27. avgusta 2015. 17:05\nNemačka kancelarka Angela Merkel izjavila je danas da ne može da kaže tačan datum kada će da bude otvoreno prvo poglavlje u pregovorima Srbije sa Evropskom unijom, ali da su za to stvoreni mnogi preduslovi.\n“Mnogi preduslovi su stvoreni kako bi se otvorilo prvo poglavlje. Mogu reći da ćemo biti fer i možete da računate na to, nećemo izmišljati nove uslove”, rekla je Angela Merkel na konferenciji za novinare u Beču.\nOna je navela da će se prvo uraditi analize onoga što je urađeno i istakla da je Srbija sada mnogo bliže otvaranju poglavlja nego što je bila pre potpisivanja sporazuma sa Prištinom.\n“U svakom slučaju za Srbiju je taj momenat otvaranja poglavlja bliži nego pre 20 sati”, rekla je Angela Merkel.\nU Briselu su premijeri Srbije i Kosova, Aleksandar Vučić i Isa Mustafa, postigli sporazum o Zajednici opština sa srpskom većinom, energetici, telekomunikacijama i mostu na Ibru u Mitrovici.


Vimbldon 2014 - Blic Sport\nBeker: Mi u loži smo umirali tokom četvrtog seta\nTrener Novaka Đokovića, Nemac Boris Beker, odao je priznanje našem asu zbog postojanosti i čvrstine nakon što je u finalu Vimbldona prokockao vođstvo od 5:2 u četvrtom setu, a potom uspeo da se vrati u meč i pobedi Rodžera Federera.\nNovak Đoković je ponovo na prvom mestu ATP liste i novi šampion Vimbldona, pošto je u finalu pobedio Rodžera Federera sa 3:2 u setovima u krajnje napetom meču, a onda su mu stizale čestitke sa svih strana.\nĐoković: Trofej za moju buduću suprugu, bebu koju čekamo i Jelenu Genčić\nNovak Đoković je drugi trofej Vimbldona, koji je osvojio pobedom nad Rodžerom Federerom u dramatičnom finalu, posvetio budućoj supruzi Jeleni Ristić i bebi koju čekaju, kao i svom prvom treneru, Jeleni Genčić koja je preminula prošle godine.\nFederer: Ne mogu da verujem da sam ušao u peti set, Novak je zaslužio trofej\nRodžer Federer čestitao je Novaku Đokoviću na pobedi u finalu Vimbldona, posle maratonskog meča koji se igrao u pet setova.\nNovak Đoković bori se za trofej Vimbldona protiv Švajcarca Rodžera Federera, a veliki derbi, koji počinje u 15 časova, možete pratiti uživo na Blicposrt blogu iz gema u gem. To je ujedno 35. okršaj dva tenisera, a predstavnik Srbije bi mogao, eventualnom pobedom, da dođe na samo pobedu zaostatka i na prvu poziciju ATP liste.\nZa stvaranje vimbldonskog šampiona potrebno i 100.000 dolara godišnje!\nNovak Đoković i Rodžer Federer igraju za najveći trofej u svetu tenisa, ali njihov put do velikog finala nije bio tako jednostavan. Samo njihovi roditelji znaju koliko su morali da ulože da bi Novak i Federer postali mega šampioni.\nTrava se na centralnom terenu Vimbldona skoro pretvorila u šljaku, ali nije izgubila važnost i sjaj, jer će tu u nedelju od 15 časova Novak Đoković i Rodžer Federer odmeriti snage i verovatno zatvoriti još jedno poglavlje velikog rivalstva i znatno jedan drugome uticati na prekretnicu u karijeri, a možda i u životu.\nVimbldon, dan 12: Kvitova šampionka, Ziki se pridružio Noletu i igra za titulu u nedelju\nDvanaesti takmičarski dan na Vimbldonu je za nama, poslednji pred veliko finale Đoković - Federer koje je na programu u nedelju, a sve što se ove subote dešavalo na najprestižnijem teniskom turniru na svetu mogli ste iz minuta u minut da pratite na Blicsportovom blogu uživo.\nKvitova: Neverovatan je osećaj ponovo podići trofej\nČeška teniserka Petra Kvitova rekla je da je presrećna što je po drugi put u svojoj karijeri osvojila Vimbldon.\nVimbldon, dan 10: Bušar i Kvitova za titulu, Rodžer savetuje Noleta, šou Zikijevog sina!\nDeseti takmičarski dan na Vimbldonu je za nama, poznato je da će se za titulu u ženskom singlu boriti Petra Kvitova i Eženi Bušar, Nenad Zimonjić je u paru sa Danijelom Nestorom eliminisan iz muškog dubla, dok je u mešovitom sa Samantom Stosur došao do polufinala. Posle toga, njegov sin Leon mu je bio sparing partner, a kako je sve to izgledalo, mogli ste da pratite uz Blicsport blog uživo.\nNovak: Ne tiče me se što su ispali Nadal i Marej, hoću da osvojim Vimbldon\nNovaka Đokovića još dve pobede dele od osvajanja Vimbldona, koji je već završen za favorite poput Rafaela Nadala i branioca titule Endija Mareja, na šta se naš najbolji teniser i prvi nosilac mnogo ne obazire.\nĐoković: Smetala nam je galama, pa sam "gledao" meč Dimitrova i Mareja\nNovak Đoković je posle velike borbe savladao Marina Čilića (6:1, 3:6, 6:7(4), 6:2, 6:2), a za vreme njihovog četvrtfinala mogao je da osluškuje dešavanja na Centralnom terenu, ne svojom voljom, gde je Grigor Dimitrov očitao lekciju Endiju Mareju, pa će protiv bugarskog tenisera igrati u polufinalu.\nŠampionski preokret: Novak pretvorio poraz u pobedu nad Čilićem!\nIzuzetno težak ispit imao je Novak Đoković u četvrtfinalu Vimbldona, ali je pokazao šampionski mentalitet i preokretom u pet setova savladao velikog prijatelja Marina Čilića - 6:1, 3:6, 6:7(4), 6:2, 6:2. U polufinalu će igrati protiv Bugarina Grigora Dimitrova koji je očitao lekciju prošlogodišnjem osvajaču Endiju Mareju.\nJoš jedna senzacija, Vimbldon dobija novog šampiona: Dimitrov izbacio Mareja!\nPravi šok za sve Engleze se desio na centralnom terenu na Vimbldonu, gde je Grigor Dimitrov sa lakoćom eliminisao miljenika publike, Endija Mareja rezultatom 1:6, 6:7(4), 2:6.\nVimbldon, 8. dan: Krah favorita, Rafa ispao uz šou tinejdžera, kraj i za Šarapovu\nOsmi takmičarski dan na Vimbldonu je za nama, i to kakav. Rafael Nadal je eliminisan uz šou Nika Kirgiosa, i Marija Šarapova je završila učešće, dok je ošamućena Serena Vilijams morala da preda meč dubla. Šta se sve dešavalo, i šta vas čeka u sredu, mogli ste da ispratite uz Blicsport blog uživo.\nNeverovatni Kirjios bacio Mundijal u drugi plan, izbacio Nadala sa Vimbldona!\nPrava senzacija dogodila se na Vimbldonu, potpuno neočekivano, a tenis je dobio novu zvezdu, Nika Kirjiosa, koji je izbacio Rafaela Nadala u osmini finala sa 7:6(5), 5:7, 7:5(5), 6:3.


Otvorene nove prostorije BH Business Cluba - Klix.ba\nOtvorene nove prostorije BH Business Cluba\n24.11.2009. u 20:12\nAmbasadorica Bosne i Hercegovine u Kraljevini Holandiji Miranda Sidran-Kamišalić svečano je otvorila 21. novembra 2009. godine nove prostorije BH Business Cluba (BHBC) u Roosendaalu.\nBHBC je poslovno udruženje koje okuplja bosanskohercegovačke preduzetnike u Kraljevini Holandiji čiji je glavni cilj jačanje privrednih veza između BiH i Holandije, odnosno pružanje pomoći poslovnim ljudima zainteresiranim za investiranje u BiH.\nAmbasadorica Sidran-Kamišalić je u svom govoru izrazila nadu da će BHBC doprinijeti jačem ekonomskom povezivanju bh. dijaspore sa domovinom i njenom aktivnijem uključivanju u privredne tokove Bosne i Hercegovine.\nSvečanosti otvaranja prisustvovao je i ministar za ljudska prava i izbjeglice BiH Safet Halilović. Ministar Halilović je u svom obraćanju, između ostalog, skrenuo pažnju prisutnima na važnost učestvovanja na izborima, na kojima se, nažalost, bilježi sve manji odziv dijaspore.\nGostima su se, također, obratili Edhem Emre i Ulviye Tekeli, menadžeri Fondacije za integraciju imigranata u Holandiji (STBA), Gultekin Cetiner, rektor Internacionalnog univerziteta u Sarajevu, i Jan Jongbloed, direktor fondacije Intent, koji je prezentirao program obuke i pomoći za bh. iseljenike koji su voljni investirati svoj kapital u Bosni i Hercegovini. Program će biti proveden u saradnji sa BHBC-om.\nprije 19h 12m 287\nprije 7h 37m 55


Masakr u Parizu – bez komentara! « Srpski Forum\nPosted on 8. januara 2015. Updated on 8. januara 2015.\nNaoružani napadači izveli su juče u Parizu napad na sedište kontroverznog francuskog satiričnog lista Charlie Hebdo. Podsetimo, reč je listu koji je 2011. objavio karikature proroka Muhameda što je rezultiralo masovnim protestima širom muslimanskog sveta, a autorima spornih karikatura i tada se pretilo smrću.\nUbijeno je 10 novinara i 2 policajca, a zbog broja povređenih, strahuje se da bi broj poginulih mogao biti veći.\nVideo: Masakr u Parizu\nThis entry was posted in istražujemo and tagged francuska, masakr, muslimani, pariz, ubijeni novinari.\nNešto se sprema….


Italija: Puna odeljenja intenzivne nege\nTanjug 20. decembra 2020. 11:02\nRIM – Italijanski list „Il Manifesto“ piše da je početkom decembra u Italiji 40 odsto mesta u odeljenjima intenzivne nege bilo popunjeno, što je više od granice za normalan rad, a u Lombardiji i Pijemontu zauzetost je čak 59, odnosno 57 odsto.\nPrema standardima, da bi jedan lekar mogao normalno da radi u odeljenju intenzivne terapije potrebni su jedan anesteziolog i tri bolničara na šest kreveta, samo u jednoj smeni.\nList podseća da je popunjenost odeljenja intenzivne nege jedan od indikatora epidemiološkog stanja.\nPredsednik sindikata bolničkih lekara Karlo Palermo tvrdi da su vlasti u severnoj regiji Veneto, gde je epidemiološka situacija veoma teška, umanjivale popunjenost odeljenja reanimacije da bi se zadržao „žuti“ status regije, odnosno područja gde su na snazi blaže anti-kovid mere.\nPrema pisanju lista, koji citira stručnjake, zbog lošeg programiranja u Italiji trenutno nedostaje oko 3.000 anesteziologa, a na celoj nacionalnoj teritoriji nedostaje i bolničkog prostora za uspostavljanje odeljenja intenzivne nege.\nImajući u vidu te činjenice, pitanje je, piše list, koliko je realno očekivati da se ispuni program vlade „Oporavak“, kojim se predviđa otvaranje novih 3.500 kreveta u odeljenjima intenzivne nege.


BalkanMagazin :: NOVI POTPIS SA RUSIMA\nNOVI POTPIS SA RUSIMA\nčetvrtak, 17. april 2008 13:36\nSergej Šojgu dolazi da još jednom dobije potvrdu da će posle izbora biti ratifikovan srpsko-ruski energetski sporazum. Srpski političari se složili oko odgovora?\nNa rusko insistiranje Srbija će i pre parlamentarnih izbora, zakazanih za 11. maj, sa predstavnicima Gazproma potpisati dokument koji će biti garant ugovoru o osnivanju zajedničke firme ruskog gasnog giganta i Srbijagasa. Finalni dogovor oko ovog novog parafa u rusko–srpskom energetskom aranžmanu biće dogovoren tokom posete ruske delegacije, koja sutra stiže u Beograd.\nU Ambasadi Rusije u Beogradu Balkanmagazinu je potvrđeno da će u Beograd sutra doputovati Sergej Šojgu, ministar za vanredne situacije i kopredsednik Mešovitog komiteta za saradnju Rusije i Srbije. Ko će, konkretno, još doputovati - zvaničnih informacija nema ali je Balkanmagazinu potvrđeno da će u visokoj ruskoj delegaciji biti i predstavnici Gazproma. Rusi će se sastati sa predsednikom Srbije Borisom Tadićem i premijerom Vojislavom Koštunicom, kako bi još jednom od srpskih političara dobili potvrdu da će posle izbora biti ratifikovan međudržavni energetski sporazum sa Rusijom.\n"Rusi u svakom slučaju dolaze da se konkretno dogovore o daljim koracima i da nešto potpišu oko gasovoda Južni tok pre 25. maja, kada je krajnji rok da se formira zajedničko preduzeće Gazproma i Srbijagasa", kaže izvor Balkanmagazina koji je, inače, učestvovao i u pripremama za dosadašnje parafiranje naftno-gasnih sporazuma u Kremlju i Beogradu.\nDolazak u Beograd baš ovog vikenda ne treba da čudi jer predsednik Gazproma Aleksej Miler danas je sa ruskim predsednikom Vladimirom Putinom u poseti Libiji gde pregovaraju o učešću italijanskog Enija i Gazproma u projektu gradnje gasovoda od Libije do Sicilije. Putin će iz Libije otići do Sardinije, gde će se sresti sa Silviom Berluskonijem, pobednikom upravo završenih parlamentarnih izbora u Italiji.\nTokom ove nedelje Miler se sastao sa mađarskim ministrom finansija dr Janoš Verešom, a o gradnji gasovoda Južni tok razgovarao je i sa slovenačkim premijerom Janezom Janšom. Otpočinjući pregovore sa Slovencima, Rusi šalju poruku austrijskom OMV-u da ne preteruje sa zalaganjem za gasovod Nabuko. Sagovornici Balkanmagazina kažu da je i iznenadni dolazak Rusa u Beograd zapravo novo upozorenje. Srbija pre izbora mora pružiti nove garancije da će ratifikovati međudržavni sporazum i Gazpromu u paketu prodati NIS ili će gasovod Južni tok ići u Mađarsku preko Rumunije.\nSagovornici Balkanmagazina kažu da su se DS i DSS već dogovorili o tome da pozitivno odgovore na ovaj zahtev Moskve. Kako se to dogodilo? Saznajemo takodje, da će dokument koji se ovog vikenda potpisuje u Beogradu - umesto ratifikacije aranžmana sa Gazpromom, biti pandan dokumentu koji će, umesto Sporazuma o pridruživanju sa EU, Srbija uskoro potpisati u Lisabonu.


Insajder | VIŠKOVIĆ ODRŽAO OBEĆANJE Penzije veće za 2 odsto, pogledajte koliko će iznositi one najniže\nVIŠKOVIĆ ODRŽAO OBEĆANJE Penzije veće za 2 odsto, pogledajte koliko će iznositi one najniže\nVlada RS donijela je juče odluku o vanrednom usklađivanju opšteg boda i penzija, pa će julske penzije, kako je objasnio resorni ministar Duško Milunović, biti veće za dva odsto.\nMilunović je rekao da je ova odluka Vlade RS, “u skladu sa onim što je premijer Radovan Višković ranije najavio”.\nVišković je na sjednici Skupštine Udruženja penzionera RS, održanoj krajem maja u Tesliću, obećao penzionerima vanredno povećanje penzija od dva odsto.\nPrema Milunovićevim riječima, za povećanje penzija za dva odsto do kraja tekuće godine obezbijeđeno je dodatnih 10,86 miliona KM.\nKako je saopšteno iz Biroa za odnose s javnošću Vlade RS, osnovni razlog za donošenje ove odluke je “poboljšanje materijalnog položaja korisnika prava iz penzijskog i invalidskog osiguranja.”\nOdlukom se određuju iznosi najniže penzije od 1. jula pa najniža penzija na teret RS iznosi 195,74 KM. Za penzionere sa stažom od 15 do 20 godina najniža će iznositi 234,91 KM, a najniža penzija za penzijski staž od 20 do 30 godina je 274,05 KM.\nOsnovni razlog za donošenje odluke, kojom se određuju najniže penzije je poboljšanje materijalnog položaja najugroženijih kategorija penzionera, koji bi inače, po opštim prpisima dobijali još manje penzije od zagarantovanih najnižih.\nZa realizaciju odluke o najnižim penzijama, potrebna su dodatna sredstva u iznosu od oko 400.000 KM mjesečno, odnosno oko 2.400.000 KM do kraja 2019, poručuju iz Vlade RS.\npenzija Radovan Višković


Knjaževac, Negotin i Boljevac proglašeni za najbolje investicione destinacije | Za media\nKnjaževac, Negotin i Boljevac nove su lokalne samouprave u Srbiji koje su ispunile uslove da dobiju certifikat o povoljnom poslovnom okruženju. Na taj način su se pridružile Zaječaru, do sada jedinoj certifikovanoj lokalnoj samouravi u istočnoj Srbiji u promociji i boljem pozicioniranju ovog regiona kao dobre investicione destinacije. Čelnici ovih opština dobili su table sa oznakom BFC (business friendly certification) od predstavnika Naleda, Rarisa i Fondacije za otvoreno društvo. Certifikati će im biti predati u junu, na tradicionalnoj dodeli ovih priznanja u Domu Narodne skupštine u Beogradu.\nEmbedded video for Knjaževac, Negotin i Boljevac proglašeni za najbolje investicione destinacije\nNajbolje investicione destinacije


Vesti iz sveta – maxsanmedia.com\nVesti iz svetaOstavite komentar\n22 aprila, 2020 23 aprila, 2020 maxsanmedia\nAmerički predsednik Donald Tramp najavio je da će potpisati izvršnu naredbu o „privremenom obustavljanju imigracije u SAD“ zbog korona virusa. „U svetlu napada nevidljivog napijatelja, kao i potrebe da se zaštite radna mesta naših velikih američkih građana, potpisaću izvršnu naredbu … Nastavi sa čitanjem TRAMP UKIDA ZELENU KARTU\nU trendu, Vesti iz svetaOstavite komentar\n18 aprila, 2019 maxsanmedia\nDolazak srpske kompanije CarGo u Beč ispratili su svi austrijski mediji, koji su ocenili da su poznate aplikacije Uber i Taxify&Co dobili jaku konkurenciju, čime će se unaprediti tržište transporta, a građanima ponuditi bolja usluga. Poznate dnevne novine “Heute“ navele … Nastavi sa čitanjem Austrijski mediji o CarGo: Srpska aplikacija napada Uber\nVesti Iz Srbije, Vesti iz svetaOstavite komentar\n27 marta, 2018 27 marta, 2018 maxsanmedia\nRusija preuzima Kosmet, a Beograd ulazi u Evroazijsku uniju i ODKB.Ako Srbija zatraži i bude primljena u Evroazijsku uniju i ODKB, problem Kosova i Metohije postao bi i ruski problem, što bi u startu garantovalo bezbednost i život za Srbe, … Nastavi sa čitanjem PUTIN PONUDIO SRBIJI ONO ŠTO SE NE ODBIJA\n26 marta, 2018 26 marta, 2018 maxsanmedia\nTri osobe su uhapšene, 87 povredjeno, od čega 13 policajaca, u sukobima separatista s policijom u Kataloniji. Katalonska policija navodi da je svih troje uhapšenih deo „besne gomile“ koja je pokušala da dođe do kancelarije predstavnika španske vlade za Kataloniju … Nastavi sa čitanjem HAOS U BARSELONI I LjEIDI ZBOG PUDŽEMONA\nVaša Prava, Vesti iz sveta, zanimljivostiOstavite komentar\n15 novembra, 2017 maxsanmedia\nSistem rasističkog aparthejda vladao je Južnom Afrikom 46 godina, a njime su ograničena prava većinskih crnih stanovnika ove zemlje. Degradirajući aparthejd je srušio Nelson Mendela 1994. godine kada je postao predsednik. Nastavi sa čitanjem Sve o aparthejdu koji je srušio Nelson Mendela!\n5 novembra, 2017 5 novembra, 2017 maxsanmedia\nAmerika je izgubila 2.4 miliona radnih mesta od 2001. godine do 2013. godine, prema procenama Instituta za ekonomsku politiku. Novi izveštaji Svetskog ekonomskog foruma iz Davosa, predviđaju da će roboti da zamene 5.1 milion radnih mesta širom sveta u narednih pet godina. Nastavi sa čitanjem Robot revolucija: Zameniće 5 miliona radnih mesta u narednih 5 godina\nVesti iz sveta, zanimljivostiOstavite komentar\n2 novembra, 2017 2 novembra, 2017 maxsanmedia\nU desetom izdanju Globalnog indeksa mira ustanovljeno je koje su to najmiroljubivije zemlje na svetu, ali i koje su opasne po život. Nastavi sa čitanjem 15 NAJOPASNIJIH država u svetu…\nMladi čine trećinu nezaposlenih u Srbiji….\n5 oktobra, 2017 15 oktobra, 2017 maxsanmedia\nViše od 74 miliona mladih između 15. i 24. godine biće bez posla u svetu do kraja ove godine, saopštila je Međunarodna organizacija za rad (MOR). Nastavi sa čitanjem Mladi čine trećinu nezaposlenih u Srbiji….\nUmro britanski glumac Rodžer Mure\n23 maja, 2017 23 maja, 2017 maxsanmedia\nBritanski glumac Sir Rodžer Mure umro je u 89 godini, objavila je njegova porodica na Twiteru. Kraće vreme borio se sa tumorom. Umro je u Švajcarskoj gde je živeo poslednjih godina. “Znamo da će se naša ljubav prema njemu povećati … Nastavi sa čitanjem Umro britanski glumac Rodžer Mure


Predsjednik Unije poslodavaca Crne Gore (UPCG) Predrag Mitrović održao je danas sastanak sa ekonomskim analitičarem Zarijom Pejović.\nU veoma otvorenom razgovoru, Mitrović i Pejović su razmotrili aktuelnu ekonomsku situaciju u Crnoj Gori, naročito iz ugla promjena i negativnih kretanja koja su nastala pod uticajem COVID-19 krize i kao takva se odrazila na likvidnost privrede i održivost radnih mjesta.\nPoseban fokus stavljen je na najavljene mjere reforme poreske politike predviđene planom „Maršalov plan - Evropa sad“ koji je, kako je podsjetio predsjednik UPCG, razmatran na sjednici Upravnog odbora UPCG, a potom i na sjednici Socijalnog savjeta Crne Gore održanoj 11. oktobra ove godine. Mitrović je ocijenio da posebno raduje ispunjenje dugogodišnjih zahtjeva UPCG za unapređenje biznis ambijenta i položaja poslodavaca, a što je iskazano kroz najavu da će navedeni program sadržati smanjenje poreza i doprinosa na teret poslodavaca, u dijelu uvođenja neoporezivog dijela zarade.\nUz informacije o radu Socijalnog savjeta CG, na sastanku su prezentovani podaci iz istraživanja UPCG o efektima ljetnje turističke sezone, te sagledani modeli mogućih mjera Vlade za podršku privredi čije bi usvajanje pomoglo unapređenju poslovnog ambijenta, oporavku i održivosti biznisa i radnih mjesta, a time i daljem ekonomskom razvoju Crne Gore.


Potpisan Ugovor o sedištu Transportne zajednice Zapadnog Balkana u Beogradu | Novosti.rs\nPotpisan Ugovor o sedištu Transportne zajednice Zapadnog Balkana u Beogradu\n09. 07. 2018. u 18:28\nU Londonu su danas Srbija i Evropska komisija potpisali sporazm kojim se potvrđuje da će sedište Transportne zajednice Zapadnog Balkana biti u Beogradu\nU Londonu su danas Srbija i Evropska komisija potpisali sporazm kojim se potvrđuje da će sedište Transportne zajednice Zapadnog Balkana biti u Beogradu.\nDogovor je potpisan u okviru Samita o Zapadnom Balkanu koji se danas i sutra održava u glavnom gradu Velike Britanije, a potpisivanju je prisustvovao ministar spoljnih poslova Srbije Ivica Dačić.\nEvropska komesarka za transport Violeta Bulc napisala je na Tviteru da je ovo još "jedan važan međaš koji nas dovodi bliže potpuno funkcionalnoj transportnoj zajednici između EU i Zapadnog Balkana" i dodala da je to "ogromno dostignuće za ceo region".\nPročitajte još - Dačić: Srbija spremna da rešava sva pitanja sa regionom\nNa potpisanom dogovoru čestitali su i evropski komesar za proširenje Johanes Han i zvaničnica Evropske komisije Henoveva Ruis Kalavera.\nHan je na Tviteru napisao je "dobra vest za povezanost i saradnju na Zapadnom Balkanu, zapadnobalkanskih šest se dgovorilo o sedištu Transportne zajednice u Beogradu".\nRuis Kalavera je u Tviter poruci čestitala na upravo potpisanom dogovoru i dodala da će EU finansirati 80 odsto Sekretarijata Zajednice u Beogradu da bi se "ubrzala agenda povezanosti EU-Zapadni Balkan".\nKako vreme ide,letece siptari iz svojih automobila,kamiona,autobusa kada krenu preko Srbije!


POČETNA NACIONALNE VESTI Odluka Kriznog štaba: Deca se vraćaju u školske klupe\nNa pitanje B92.net zašto je doneta odluka da se deca vrate u škole s obzirom na to da je broj novozaraženih i dalje veliki – oko 3.000, član Kriznog štaba dr Predrag Kon je rekao da je štab i ranije najavio da će se stariji osnovci i srednjoškolci vratiti u školske klupe 19. aprila.\nPrema njegovim rečima, ako se gleda samo broj novozaraženih i ako se samo na to obraća pažnja, onda deca nikada ne bi bila vraćena u škole.\nTakođe, na naše pitanje kako je Ministarstvo prosvete prosledilo školama obaveštenje još u sredu da se nastava sa onlajn modela vraća u školske klupe a da nije sačekalo zvaničnu preporuku Kriznog štaba, što je trebalo da se učini, dr Kon kaže da je to pitanje za Ministarstvo prosvete.\nĐaci će, ističe Kon, nastavu pohađati po modelu od 1. septembra – po smenama, sa manje učenika u odeljenjima, uz obavezu nošenja maski.\nZatim sledi mini raspust 30. aprila, tako da nema vremena da se virus toliko podigne za tako kratko vreme i da situacija sada nije više vanredna, ali je ipak dodao da jeste nepovoljna.\nPRETHODNI ČLANAKU toku radovi na letnjem održavanju putne infrastrukture u opštini Veliko Gradište\nSLEDEĆI ČLANAKU subotu vakcinacija bez zakazivanja u tri sela u okolini Požarevca


Odbojkaška reprezentacija Srbije na letnjim igrama Specijalne olimpijade u Los Anđelesu osvojila je bronzanu medalju u avgustu mesecu ove godine. Opština Gornji Milanovac ima tu čast da je među članicama ove odbojkaške reprezentacije bila i jedna gornjomilanovčanka - Danijela Minić.\nTim povodom Predsednik Opštine Gornji Milanovac Milisav Mirković sa saradnicima upriličio je danas prijem ove mlade i uspešne devojke.\nDanijela Minić rođena je 3. septembra 1998. godine. Sa ocem i starijim bratom živi u selu Zagrađe, nedaleko od Gornjeg Milanovca. Učenica je treće – završne godine Škole za osnovno i srednje obrazovanje "1. novembar" u Čačku i odličan je đak. Inače, pored odbojke, Danijela ima afinitete i prema fudbalu što je i dokazala kao član ekipe koja je prošle godine osvojila zlatnu medalju u Pančevu. Treninge ima u školi koju pohađa, a trener joj je Milorad Đondrić.\nPrenoseći svoje utiske iz Los Anđelesa, Danijela je istakla da je ponosna na to što je bila deo bronzane odbojkaške reprezentacije Srbije, ali i jedan od 86 sportista koji su činili reprezentaciju Srbije na olimpijadi, pri čemu je na nju poseban utisak ostavilo putovanje avionom. Pošto je na prijemu izrazila želju da ima kompjuter, Predsednik Opštine je obećao da će Opština Gornji Milanovac ovoj mladoj sportistkinji ispuniti želju.\nSportski savez Opštine Gornji Milanovac će mladu odbojkašicu nagraditi potrebnom sportskom opremom.\nNa letnjim igrama Specijalne olimpijade u Los Anđelesu učestvovalo je 7500 sportista iz 185 zemalja.


Megafon: učenički tekstovi o medijskoj pismenosti u prvim školskim biltenima o ovoj temi | NNŠ\nUčenici i učenice osnovnih škola u Apatinu, Novom Pazaru, Mačkatu, Sremskim Karlovcima, Novom Sadu i Kraljevu su nakon radionica medijske pismenosti koje su realizovane u njihovim osnovnim školama pisali tekstove iz oblasti medija i medijske pismenosti, te sastavili cele publikacije o ovoj temi.\nSa ciljem da se doprinese razvoju školske produkcije i nivoa medijske pismenosti među učenicima i učenicama, u okviru projekta „Megafon“ osnovnoškolci su obučavani kako da pišu različite monološke novinarske žanrove. Stoga je određen broj đaka zajedno sa svojim nastavnicama mentorkama pisao vesti o događajima u školi i svome gradu, eseje o nasilju u medijima, stereotipima, reklamama i dezinformacijama. Učenici su se takođe oprobali i u pisanju recenzija i preporuka svojih omiljenih filmova, serijala, knjiga, vlogova, a deo njih i u ilustrovanju datog teksta ili teme. Učenicima je na taj način predstavljena razlika između između novinarskih faktografskih tekstova koji zahtevaju objektivnost i nepristrasnost i između beletrističkih i publicističkih formi koji imaju određen vrednosni sud i stav. Đacima je na radionicama projekta „Megafon” govoreno i o nenovinarskim sadržajima kao što su reklame, te koji je krajni cilj svake navedene forme – da nas informiše, zabavi, edukuje ili pak ubedi. Sposobnost kritičkog promišljanja o medijskim sadržajima je najvažnija veština medijske pismenosti, te već samo ispravno razlikovanje i znanje o različitim formama sadržaja omogućava lakše razumevanje namere sadržaja, te pravljenje otklona ili naklonosti prema njemu.\nU narednim redovima pogledajte publikacije i pročitajte (*klikom na naslovnu za celu publikaciju) učeničke tekstove objedinjene u prve školske biltene o medijskoj pismenosti:\n1. Osnovna škola „Žarko Zrenjanin“, Apatin\n2. Osnovna škola „Desanka Maksimović“, Novi Pazar\n3. Osnovna škola „Milivoje Borović“, Mačkat\n4. Osnovna škola „23. oktobar“, Sremski Karlovci\n5. Osnovna škola „Ivan Gundulić“, Novi Sad\n6. Osnovna škola „Svetozar Marković“, Kraljevo\nPrethodni članakMegafon: učeničke animacije, skečevi, prilozi i emisije o medijskoj pismenosti Sledeći članakRazotkrivanje dezinformacija u Jugoistočnoj Evropi


Zabrana prometa trupaca u Federaciji BiH | Poslovnisvijet\nZabrana prometa trupaca u Federaciji BiH\nVlada FBiH je donijela Odluku o privremenoj mjeri zabrane prometa trupaca radi zaštite potreba privrede u Federaciji BiH do 04. 04. 2018. godine.\nU obrazloženju je navedeno da je Odluka u skladu sa zaključkom Vlade od 24. 10. 2017. godine. Tada su federalna ministarstva trgovine i poljoprivrede, vodoprivrede i šumarstva zadužena da pripreme Prijedlog odluke o privremenoj mjeri za promet trupaca.\nZbog nestašice dobara neophodnih za potrebe privrede u Federaciji BiH i stalne potražnje za kvalitetnom sirovinom u dovoljnim količinama za privredne subjekte u drvnoj industriji Federacije BiH, nametnula se potreba da Vlada Federacije BiH uredi ovo tržište i u okviru zakonskih ovlaštenja donese privremene mjere kako bi bili obezbijeđeni šumski drvni sortimenti u potrebnim količinama za domaća preduzeća s visokim stepenom finalizacije gotovih proizvoda.\nAnaliza načina uređenja prometa trupaca u Republici Srpskoj i susjednim državama iziskuje donošenje mjera u Federaciji BiH koje bi pratile stanje u regiji, s ciljem dugoročnog obezbjeđenja veće količine kvalitetnih sirovina drveta za potrebe domaćih drvopreradivača, što bi za rezultat trebalo imati nova radna mjesta, veći prihod i značajno veću količinu i vrijednost izvezenih proizvoda drvoprerađivačke industrije.\nKako je Vlada RS-a već donijela odluku o privremenoj mjeri za promet trupaca 14. 09. 2017. godine i propisala privremenu mjeru zabrane prometa za period od šest mjeseci izvan teritorije Republike Srpske radi zaštite potreba privrede, Vlada FBiH je donijela odluku čiji je rok primjene usklađen s rokom važenja odluke u RS-u, saopšteno je iz Vlade FBiH.\nOznake:ODLUKA O ZABRANI TRUPACAVLADA FBIH\nPrethodna : BiH uvezla robu u vrijednosti većoj od 15 milijardi KM\nSlijedeća : ECB povisio procjene rasta, nastavlja s poticajnim mjerama


Njegušu draga pobjeda, Ljajić razočaran ishodom\nNaslovnica Sjeverni Sandžak Novi Pazar Njegušu draga pobjeda, Ljajić razočaran ishodom\nNovi Pazar – Trener Spartaka iz Subotice Zoran Njeguš izrazio je zadovoljstvo zbog pobjede njegove ekipe u Novom Pazaru, ocjenivši da je ambijent koji vlada na Gradskom stadionu “nešto što nedostaje srpskom fudbalu”.\n“Vratili smo se u pobjednički ritam, kakav smo imali i posle trijumfa nad Crvenom zvezdom. Bila je ovo teška utakmica, pošto je naš rival izgubio prethodna tri meča, ali pokazali smo karakter, znanje i čvrstinu. Pobjeda mi je posebno draga zato što je izvojevana u sjajnoj atmosferi”, rekao je Njeguš.\nNjegov kolega Izet Ljajić, koji je predvodio ekipu pošto novoimenovani šef stručnog štaba Novopazaraca Nenad Milovanović još uvek očekuje kraj spora između kluba i bivšeg trenera Mihajla Ivanovića, rekao je da žestok rad tokom nedelje nije doneo rezultat njegovoj ekipi.\n“Žao mi je navijača i rukovodstva, ali psihološki smo pali nakon poslednjih dešavanja u klubu. Osim toga, ni trener Milovanović nije imao pravo da danas sedi na klupi. Evidentan je nedostatak navalnih igrača, kao i najmanje po jednog kvalitetnog fudbalera u svim linijama našeg tima”, kazao je Ljajić.\nSpartak iz Subotice je danas savladao ekipu domaćeg Novog Pazara sa 2:0, u meču 4. kola Super lige Srbije.


Nijemci traže puštanje u rad Sjevernog toka 2 | BL Portal\nZahtjevi koji stižu iz dijela Njemačke da „Sjeverni tok 2“ bude što prije pušten u rad najbolje govore o značaju tog projekta, posebno u jeku energetske krize u Evropi. Pokretanje tog gasovoda uticaće na smanjenje cijena gasa u Evropi, a istovremeno će doprinijeti jačanju evropske privrede.\nKomentarišući izjavu premijerke njemačke savezne države Meklenburg–Prednja Pomeranija Manuele Švezig, koja se zalaže se za hitnu sertifikaciju „Sjevernog toka 2“, eksperti kažu da će od tog gasovoda Njemačka imati višestruku korist i da će on doprinijeti stabilizaciji situacije na evropskom tržištu.\nMeđutim, Berlin je nedavno saopštio da projekat izgradnje gasovoda „Sjeverni tok 2“ za sada ne ispunjava zahtjeve EU i da je zbog toga zaustavljen proces sertifikacije.\nPa ipak, čak i šef njemačke diplomatije Analena Berbok, koja je bila jedan od najvatrenijih protivnika gasovoda, počinje da mijenja stav po pitanju „Sjevernog toka 2“, i priznaje da je ruski gas potreban Njemačkoj . Slaže se i njemački kancelar Olaf Šolc koji smatra da je to ekonomski projekat i zalaže se za njegovu realizaciju, ali s druge strane upozorava da bi Njemačka mogla da razmotri zaustavljanje „Sjevernog toka 2“ ako Rusija napadne Ukrajinu.\nU posljednje vrijeme sve se češće govori o mogućoj nadoknadi štete Rusiji ukoliko gas ne poteče novim gasovodoma, ali njemački vicekancelar Robert Habek tvrdi da Njemačka nije u obavezi da plati odštetu za zaustavljanje tog projekta ako se utvrdi da nije u skladu sa normama EU i Njemačke, dok ruski eksperti ističu da će u slučaju da projekat bude zamrznut o pitanju obeštećenja odlučivati sud, a ne njemačka vlada.\nIpak, u Moskvi vjeruju da do toga neće doći, pošto potrošači u Njemačkoj i širom Evrope već plaćaju previsoku cijenu zbog kratkovide politike svojih vlasti, posebno po ovom pitanju.\nGasovod „Sjeverni tok 2“, čija je izgradnja u potpunosti završena još u septembru prošle godine, mogao je da bude u funkciji, a cijene gasa bi bile niže za evropske potrošače, da projekat nije politizovan.\n“Svima je jasno da je Evropi potreban ovaj projekat, nije slučajno što su evropske kompanije uložile nekoliko milijardi evra u njegovu realizaciju. Da on nije potreban, onda niko ne bi ulagao novac. Očigledno je da Njemačka nije zainteresovana samo da dobija gas, nego i da poveća svoj tranzitni potencijal, i shodno tome, otvori radna mjesta, dobije poreze. Dakle, sve će biti u redu, taj gasovod ne donosi ništa loše“, kaže Sergej Pravosudov, direktor ruskog Instituta za nacionalnu energetiku.\nRuski eksperti ukazuju na to da u Njemačkoj postoje dvije suprotne tačke gledišta o puštanju gasovoda „Sjeverni tok 2“ – ekonomska i politička. Za njega se zalažu njemačke kompanije i građani zemlje. Ankete pokazuju da 60 odsto Nijemaca podržava „Sjeverni tok 2“, dok se više od dvije trećine njemačkih kompanija koje rade u Rusiji zalaže da gasovod koji povezuje rusko-njemačke obale Baltičkog mora bude što prije da pokrenut. Istraživanje je obuhvatilo 86 kompanija sa ukupnim prometom u Rusiji od 14 milijardi evra.\n„Sjeverni tok 2“ ubija cijenu gasa u Evropi\nRuska vlada očekuje da će sertifikacioni proces za rad „Sjevernog toka 2“ biti završen najkasnije do sredine ove godine, mada ima i stručnjaka koji očekuju da bi se to moglo dogoditi i ranije. Čim Evropljani donesu odluku o njegovom puštanju u rad Rusija će biti spremna da odmah počne sa isporukama.\n“Najvažnije je da će to doprinijeti smanjenju cijene gasa na evropskom tržištu. Potrošači u velikoj mjeri trpe zbog sadašnjih cijena, što dovodi do bankrota preduzeća, ljudi su primorani da se smrzavaju zimi, što izgleda veoma glupo ako uzmemo u obzir da je gasovod gotov i spreman za eksploataciju“, dodaje Pravosudov.\nS druge strane, postoji i političko pitanje, jer neki njemački političari smatraju da je bolje pustiti privredu da trpi, a da Njemačka ispunjava svoje savezničke obaveze. Moskva je već oguglala na optužbe i prijetnje Zapada za kojekakve hipotetičke akcije, a Kremlj je komentarišući Šolcovu izjavu o mogućnosti „isključivanja“ „Sjevernog toka 2“ saopštio da se taj komercijalni međunarodni projekat ne može isključiti, jer još nije ni uključen. To što nije uključen, ocjenjuje Moskva, loše je i za one koji su učestvovali u tom projektu i za one koji troše gas u Evropi, i za ekonomski razvoj.\n„Sjeverni tok 2“, koji čine dva kraka ukupnog kapaciteta 55 milijardi kubnih metara gasa godišnje, najkraća je ruta između gasom bogatog poluostrva Jamal u Rusiji i glavnih centara potrošnje gasa u sjevernoj Evropi. Ta ruta je za 2.000 kilometara kraća od tranzitne rute kroz Ukrajinu. Transport gasa kroz kraću i moderniju infrastrukturu je brži i jeftiniji nego preko Ukrajine.\nTags: gasovod, Njemačka, Sjeverni tok 2


Dan škole OŠ “Petar Petrović Njegoš” – 66. rođendan | Oko Nas\nDan škole OŠ “Petar Petrović Njegoš” – 66. rođendan\nNizom događaja učenici i zaposleni u Osnovnoj školi „Petar Petrović Njegoš“, obeležili su Dan škole. Program je bio organizovan tri dana od 1. do 3. novembra. Održan je koncert učenika Osnovne muzičke škole iz Vrbasa, zatim svečana priredba za đake, a u okviru centralne proslave pored svečane priredbe, održana je i izložba Udruženja likovnih umetnika Vrbasa i učenika škole.\n“Ovu školsku godinu otpočeli smo u lepšoj, toplijoj i funkcionalnijoj školi, zahvaljujući podršci Kencelarije za upravljanje javnim ulaganjima Vlade republike Srbije, podršci opštine Vrbas, timu stručnjaka za energetsku efikasnost i nadzornom odboru”, rekla je vršilac dužnosti direktora OŠ “Petar Petrović Njegoš”, Biljana Rašković i poželela učenicima da im škola bude mesto znanja, ali i mesto druženja i radovanja. “Poštovanim kolegama želim da i dalje neguju ljubav prema svom pozivu i da dostojanstveno brane radom i dobrim rezultatima svoju profesiju”, poručila je Rašković.\nKoordinatorka svečane priredbe bila je profesorka Vesna Kilibarda, a proslavi su prisustvovali mnogobrojni gosti iz školske uprave, lokalne samouprave, predstavnici ambasade i konzul Crne Gore, kao i predsednik Nacionalnog savjeta.\nPrethodni članakUsvojen rebalans budžetaSledeći članakPredstavljanje knjige „Pad noćnog sokola“


Zgrada općine Stolac\nCentralna izborna komisija BiH je odlučila pokrenuti postupak protiv svih članova izborne administracije u Stocu radi utvrđivanja eventualne odgovornosti zbog prekida izbornog procesa u tom gradu.\nIstovremeno, Centralna izborna komisija upokrenula postupak i protiv šest kandidata -Salmira Kaplana, Demira Mahmutćehajića, Ahmeta Ljubovića, Enisa Buzaljka, Bože Raguža i Harisa Baljića, zbog, kako je navedeno u saopštenju osnovane sumnje da su kao kandidati postupali suprotno odredbama Izbornog zakona BiH.\nNa taj način su ometali i opstruirali izborni proces u osnovnoj izbornoj jedinici Stolac i koristili se jezikom koji bi nekoga mogao navesti ili podstaći na nasilje ili širenje mržnje.\nPolicijska uprava Čapljina podnijela je nakon toga izvještaj Kantonalnom tužilaštvu Mostar protiv Salmira Kaplana i još deset osoba iz Stoca "zbog uništavanja glasačkih materijala te fizičkih napada na članove Izborne komisije"\nInicijativa za Stolac je u srijedu održala proteste ispred zgrade CIK-a BiH, gdje su zatražili zakazivanje novih izbora u Stocu do 20. novembra.\nCentralna izborna komisija BiH je na današnjoj sjednici osudila je navode sa jučerašnjih protesta građana Stoca ispred sjedišta Centralne izborne komisije BiH na kojima su pojedini govornici članove Centralne izborne komisije BiH nazvali kriminalcima i optužili su Centralnu izbornu komisiju BiH da je podržala izborne prevare u Stocu.


Prošle godine je 11 izuzetnih mladih muzičara dobilo priliku da kroz solistički resital u Guarneriusu, svoj talenat prikažu publici, a ove godine, uz podršku Kompanije Nelt koja je pokrovitelj ciklusa, od maja do novembra ćemo na sceni Guarneriusa ugostiti 14 studenata osnovnih, master i doktorskih studija FMU-a, sa odseka za gudačke i duvačke instrumente, klavir i solo pevanje.\nUčesnici ciklusa su višestruki dobitnici prestižnih nagrada na domaćim i međunarodnim takmičenjima, a na svojim katedrama su proglašeni za najbolje i dobitnici su nagrada iz fondova koji nose imena naših istaknutih muzičara. Ciklus koncerata „FMU i Guarnerius nagrađuju“ želi da skrene pažnju javnosti na naše mlade muzičare, da doprinese njihovoj afirmaciji i da im pruži šansu da publici prezentuju svoj izraziti talenat i dosadašnja umetnička dostignuća.\nPokrovitelj ciklusa koncerata „FMU I GUARNERIUS NAGRAĐUJU“ je kompanija Nelt, a organizatori su Fakultet muzičke umetnosti u Beogradu i Guarnerius. U skladu sa strategijom u domenu društveno odgovornog poslovanja, kompanija Nelt je odlučila da pruži priliku talentovanim akademcima da iskažu svoje veštine i talenat i da primene znanje stečeno u fakultetskim klupama. Nelt ove godine obeležava 20 godina postojanja, što je razlog više da podrži ciklus koncerata četrnaest izuzetnih mladih muzičara. U maju nas očekuje pet studentskih koncerata, a ulaz na koncerte je slobodan.\nFlautistkinja VANJA ĐORĐEVIĆ koja otvara ovogodišnji ciklus, je diplomac i postdiplomac Fakulteta muzičke umetnosti u Beogradu i dobitnica nagrade iz fonda "Bruno Brun" za najbolji magistarski ispit. Uz brojne osvojene nagrade na festivalima i takmičenjima, Vanja je dobila i priznanje Udruženja orkestarskih umetnika Srbije, koje joj je dodelilo godišnju nagradu za izuzetan doprinos u muzičkom stvaralaštvu Orkestra opere i baleta Narodnog pozorišta, gde je Vanja prva flautistkinja-solista. Kao studentkinja sa visokom prosečnom ocenom, Vanja je dobitnica stipendije “Kraljevske norveške ambasade”.\nVanja je kao solista nastupala sa Simfonijskim orkestrom Stanislav Binički, Beogradskom filharmonijom, Simfonijskim orkestrom RTS-a i orkestrom kamerne opere Madlenianum. Održala je više koncerata koje je stručna muzička kritika visoko ocenila, a kao članica hora flauta “Beogradska siringa” beleži brojne nastupe u zemlji i inostranstvu.\nNa koncertu u Guarneriusu, Vanja će uz klavirsku saradnju Ivana VELJKOVIĆA, izvesti kompozicije Čajkovskog, Ganea, Šuberta, Pulanka, Forea i Tafanela. Sledeća mlada umetnica koja će se predstaviti u okviru ciklusa „FMU I GUARNERIUS NAGRAĐUJU“, je nagrađivana violinistkinja IVANA ZAVIŠIĆ, koja će u Guarneriusu nastupiti 15. maja 2013. godine.


Beta 14. februara 2021. 13:20\nFondacija „Alek Kavčić“ odbacila je danas navode da je njen rad deo kampanje pokreta Dosta je bilo (DJB) i navela da sav novac za njen rad obezbedjuju isključivo osnivač profesor Aleksandar Kavčić i oko 100 gradjana sa donacijama u iznosu od 500 do 20.000 dinara.\nIz te fondacije naveli su da su inicijalno ideju o besplatnim udžbenicima predstavili nestranačkoj organizaciji biznis kluba Restart, koji vodi lider DJB-a Saša Radulović, ali da su od te saradnje vrlo rano odustali.\n„Smatramo da svi osnovci u Srbiji treba da imaju besplatne udžbenike, i ne vidimo to kao političku temu, niti ideju. Fondacija ne pruža podršku nijednoj političkoj stranci, niti je traži, kao ni njen osnivač kao privatno lice“, naglašeno je u saopštenju.\nFondacija je podsetila da je sklopila legitimne ugovore sa svim izdavačima čiji se „PDF“ udžbenici nalaze na sajtu besplatnabiblioteka.com, i ocenila da samim tim ne krši autorska prava.\n„PDF udžbenik nije ‘fotokopija’, već PDF format koji se podnosi Ministarstvu prosvete nauke i tehnološkog razvoja na odobravanje, i ministarstvo ga je odobrilo zajedno sa štampanim oblikom. PDF udžbenici nisu nikakva novina, i već godinama se, isto kao i štampani udžbenici, koriste u nastavi, u inostranstvu i u Srbiji“, navedeno je u saopštenju.


SRBIJADA 2017, POBEDU ODNEO KARAĐORĐE IZ KLIVLENDA\nSRBIJADA 2017 - SRPSKA BRATSKA POMOĆ\nČikago dešavanjaDogađajiSportSrbi u AmericiTradicija i Običaji\nPOBEDU ODNEO KARADJORDJE IZ KLIVLENDA\nNa imanju Srpske Bratske Pomoći u okolini Čikaga, održana je trodnevni fudbalski turnir – Srbijada 2017. Finale je odigrano izmedju timova United Serbs iz Nju Džersija i tima Karađorđe iz Klivlenda (Ohio) a posle rezultata 1:1, Karađorđe je odneo pobedu u penalima. Za STV, Veso Stojanović, dugogodišnji trener i predsednik SSK Karadjordje iz Klivlenda i kordinator Srbijade od 2013. godine kaže da je ovo četvrta pobeda njegovog tima u posledjih pet godina. Posebno zadovoljstvo Stojanović je izrazio i zbog toga sto je ovo i jubilarna 25-ta godina postojanja Srbijade, jedne od najvećih manifestacija na severno američkom kontinentu. Naredna Srbijada 2018 odrzaće se u Klivlendu (Ohio). Ovogodišnji organizator Srbijade bio je tim United Serbs – Ujedinjeni Srbi iz Čikaga.\nGlavni sponzori Srbijade 2017 bili su Inter Freight (Gary Indiana) i Atlas SN Leasing, a među oslalim sponzorima bila je i kompanija Air Serbia.\nPehare u kategorijama osvojili su:\npreko 50 godina za prvo mesto FK Karađorđe (Klivland)\npreko 50 godina za drugo mesto FK Republika Srpska (Čikago)\npreko 40 godina za prvo mesto FK Ujedinjeni Srbi (Čikago)\npreko 40 godina za drugo mesto FK Karađorđe (Klivlend)\npreko 30 godina za prvo mesto Ujedinjeni Srbi (Čikago)\npreko 30 godina za drugo mesto White Eagles (Kanada)\notvorena starosna grupa prvo mesto FK Karađorđe (Klivland)\notvorena starosna grupa za drugo mesto FK United Serbs (New Jersey)\nprelazni pehar za 8 uzastopnih pobeda u kategoriji preko 30 godina FK Ujedinjeni Srbi (Čikago)


SP Zvornik: Drska povreda biračkih prava, zloupotreba i krađa glasova u Malom Zvorniku – Zvornik Danas\nNaslovna/naslovna/SP Zvornik: Drska povreda biračkih prava, zloupotreba i krađa glasova u Malom Zvorniku\nSP Zvornik: Drska povreda biračkih prava, zloupotreba i krađa glasova u Malom Zvorniku\nZVORNIK – U prethodnih nekoliko dana došlo je drske povrede biračkih prava, zloupotrebe i krađe glasova, navodi se u saopštenju Opštinskog odbora Socijalističke partije (SP) Zvornik.\nIz ove partije dalje kažu da se jedan građanin iz Izborne jedinice 7, a koji glasa iz Srbije, tačnije Malog Zvornika, požalio svom poštaru da nije dobio glasačke listiće koji su trebali stići iz Sarajeva.\n„Tada je došao do krajnje neočekivanog saznanja da su njegovu poštu tj. glasačke listiće iz pošte preuzeli „ljudi iz neke stranke u Bosni“. Ispostavilo se da to nije jedini slučaj, nego da postoji još dvadesetak ljudi u istoj situaciji samo u Malom Zvorniku. Ono što nas najviše plaši je mogućnost da je ovo samo „vrh ledenog brijega“ i da se radi o krađi većih razmjera. Zbog toga apelujemo na sve građane koji glasaju iz inostranstva a i dalje nisu dobili svoje glasačke listiće, da to prijave, jer postoji velika vjerovatnoća da su žrtve istih dijela“, navodi se u saopštenju zvorničkih socijalista.\nU saopštenju SP se navodi da „tako drska povreda biračkih prava i narušavanja privatnosti građana je nešto o čemu ne možemo i ne smijemo da ćutimo“.\n„S obzirom da se u ovom slučaju radi o više krivičnih djela od strane određene političke partije i njenih aktivista i odgovornih lica u „Pošti Srbije“, riješili smo da podnesemo i krivične prijave protiv istih. Iako sumnjamo na određenu stranku, bez konkretnih dokaza ne možemo nikog optužiti , te ćemo prepustiti nadležnim tužilaštvima u Srbiji i Republici Srpskoj da istraže čitavu situaciju“, zaključuje se u saopštenju SP Zvornik.\nizbori 2014 izbori 2014 istaknuto mali zvornik socijalisticka partija zvornik\n1. oktobra 2014 u 18:37\nU sp je u suštini socijalistički samo naziv i ništa više, ostalo sve kapitalističko\n1. oktobra 2014 u 18:39\nSDS KRIMINAL, SPREMAMO DUŽE, ČULI SMO TO, PRIJAVITE TO PODHITNO, KRADJA


Press Online :: Odbojka :: Nova pobeda srpskih odbojkašica\nNova pobeda srpskih odbojkašica\nŽenska odbojkaška reprezentacija Srbije savladala je jutros u Komakiju Kubu sa 3:0 (25:22, 25:19, 25:15) i stigla do osme pobede na Svetskom kupu u Japanu, koji je ujedno i prvi kvalifikacioni turnir za Olimpijske igre koje će se naredne godine održati u Rio de Žaneiru.\nNa Svetskom kupu u Japanu učestvuje 12 reprezentacija, a dve prvoplasirane steći će direktno pravo učešća na Igrama u Brazilu. U prethodnih devet kola srpske odbojkašice savladale su SAD, Peru, Alžir, Južnu Koreju, Dominikansku republiku, Rusiju, Japan i Kubu a jedini poraz doživele su na startu turnira od kineske selekcije. Naredni protivnik izabranicama selektora Zorana Terzića biće reprezentacija Kenije sa kojom se sastaju u subotu od 08,00 h po našem vremenu.\nTerzić: Očekujemo plasman na Olimpijske igre\nSelektor ženske odbojkaške reprezentacije Srbije Zoran Terzić očekuje da će se Svetski kup u Japanu završiti plasmanom njegovih izabranica na Olimpijske igre u Rio de Žaneiro 2016. "Teško je igrati ovakve utakmice kada svi od vas očekuju laku pobedu. Igrali smo sa velikim brojem novih igračica i moram da budem zadovoljan jer smo pobedili sa 3:0", rekao je Terzić na konferenciji za medije posle utakmice. On je naglasio da se nada da će do kraja tunrira u Japanu odbojkašice preskočiti još dve preostale prepreke. "Očekujemo da će sve biti OK i da ćemo se na kraju takmičenja kvalifikovati za OI", rekao je Terzić. Stefana Vlejković je nalasila da je današnji meč sa Kubom bio težak, jer Srbija nije igrala sa prvim timom. "Kuba je igrala zaista dobro, Bilo nam je teško jer nismo imale vremena za trening, tako da smo bile pomalo spore i imale smo nekoliko teških situcija, Na kraju, uspele smo da pobedimo sa 3:0 i to je najvažnije", poručila je Veljković.


NK Krajišnik: Sudija Kukić je oštetio našu ekipu za utakmicu protiv kluba iz njegovog grada – Sport Centar NK Krajišnik: Sudija Kukić je oštetio našu ekipu za utakmicu protiv kluba iz njegovog grada – Sport Centar\nNK Krajišnik iz Velike Kladuše traži izuzeće sudije Armina Kukića iz Bugojna na narednim utakmicama ovog kluba, a zahtjev je upućen takmičarskom organu Druge lige F BiH grupa “Zapad”.\nIz ovog kluba naveli su ih da ih je Kukić oštetio na utakmici protiv Krajine, jer u narednom kolu igraju protiv ekipe iz njegovog grada, Iskre.\n“Upravni odbor NK “Krajišnik” je na svojoj vanrednoj sjednici održanoj večeras donio odluku da se uputi zahtjev takmičarskom organu Druge lige F BiH grupa “Zapad” da se Armin Kukić, sudija iz Bugojna, više ne delegira našem Klubu.\nNa jučerašnjoj utakmici igranoj u okviru 8. kola protiv FK “Krajine” sudac Kukić je dodijelio DESET (10) žutih i DVA (2) crvena kartona našim igračima od čega su čak četvorica zaradili suspenziju i nemaju pravo nastupa u idućem kolu protiv NK “Iskre” u Bugojnu.\nSlučajno ili ne, sudac iz Bugojna, vođen samo njemu poznatim pobudama, oštetio je našu ekipu za utakmicu protiv kluba iz njegovog grada koja je na rasporedu narednog vikenda.\nSuspenziju ima kompletna odbrana (Omeragić, Suljanović, Rošić) i napadač Hušidić”, navodi se u saopštenju NK Krajišnik.\nČekajući papire Nogometnog saveza da zaigra za bh. klub, alžirski fudbaler radi kao frizer


Putevi: Saobraćaj se odvija nesmetano, kolovozi suvi, magla u kotlinama u usjecima mogući odroni - RTV Doboj\nU Republici Srpskoj i Federaciji BiH /FBiH/ saobraćaj se jutros na većini puteve odvija nesmetano, kolovozi su pretežno suvi, a u kotlinama i duž riječnih tokova vidljivost je smanjena zbog magle.\nNa dionicama koje prolaze kroz usjeke i pored kamenih kosina povećana je opasnost od odrona kamenja i zemlje na kolovoz, saopšteno je iz Auto-moto saveza Srpske.\nZbog odrona, saobraćaj se odvija jednom trakom, naizmjenično, na dionici regionalnog puta Gornji Podgradci-Mrakovica na lokalitetu Vučjak i na regionalnom putu Caparede-Šekovići u mjestu Željeznik.\nU toku je rekonstrukcija vodovodne mreže na magistralnom putu M-20 dionica 303 Bileća-Podosoje, zbog čega je izmijenjen režim odvijanja saobraćaja, uz privremeno postavljenu saobraćajnu signalizaciju.\nU toku je postavljanje inteligentnih transportnih sistema na auto-putu Gradiška-Banjaluka, lokalitet Mahovljanske petlje, zbog čega je izmijenjen režim saobraćaja, uz privremeno postavljenu saobraćajnu signalizaciju.\nNa istom auto-putu, zbog izgradnje naplatnih stanica “Nova Topola”, “Čatrnja” i “Aleksandrovac”, izmijenjen je režim saobraćaja.\nNa regionalnom putu R-462a na dionici Obudovac-Lončari, zbog izgradnje pješačke staze, dolaziće do izmjene u odvijanju saobraćaja, uz postavljenu saobraćajnu signalizaciju.\nNa regionalnom putu Površnice-Lopare saobraćaj teretnih vozila preusmjeren je na put Lopare-Priboj-Banj Brdo.\nNa magistralnom putu M-18, dionica Brod na Drini-granica BiH/Crna Gora /Šćepan polje/ zabranjen je saobraćaj za vozila čija ukupna masa prelazi 16 tona.\nZbog sanacije klizišta na lokalitetu Ban Brdo na auto-putu A-1 Sarajevo zapad-Lepenica, saobraćaj je u tunelu Igman i na mjestu radova preusmjeren iz vozne u preticajnu traku.\nNa magistralnom putu Zenica-Nemila, zbog radova u tunelu Vranduk dva, saobraća se jednom trakom naizmjenično. Tokom dana, zbog pojačane frekvencije vozila na ovoj dionici, dolazi do formiranja dužih kolona u oba smjera.\nU toku je sanacija na dionicama M-18 Olovo-Kladanj i M-1.8 Srebrenik-Orašje /u tunelu Ormanica/, pa se na mjestima izvođenja radova saobraća usporeno-naizmjeničnim propuštanjem vozila.\nI na ostalim dionicama gdje se izvode sanacioni radovi obavezno je poštovanje postavljene signalizacije, kao što su putevi: Semizovac-Vogošća, Mostar-Čitluk, Busovača-Kiseljak, Tarčin-Konjic, Cazin-Srbljani-Bosanska Krupa, Ustiprača-Goražde, Teslić-Karuše, kao i radove u Ključu, Jajcu i Tasovčićima /Čapljina/.


EULEX donacijama podržava lokalne obrazovne ustanove - Vesti - EULEX - European Union Rule of Law Mission in Kosovo\nEULEX donacijama podržava lokalne obrazovne ustanove\nMisija Evropske unije za vladavinu prava na Kosovu (EULEX) donirala je 10. novembra 67 komada IT opreme i kancelarijskog nameštaja Osnovnoj školi „Miladin Mitić” u Lapljem Selu, koja svoju obrazovnu delatnost izvodi na srpskom jeziku za 420 učenika i ima dva ogranka, u Preocu i Čaglavici.\nMisija je 11. novembra uručila donaciju i Osnovnoj školi „Đerđ Fišta” u Prištini, koja se sastojala od 23 komada IT opreme, uključujući računare, monitore, štampače i skenere, kao i kancelarijski nameštaj.\nFarmaceutski fakultet Univerziteta u Prištini je 16. novembra od EULEX-a dobio desktop računare i štampače koji će olakšati svakodnevni rad ove obrazovne ustanove. Ovom prilikom, Sean Kerins, vršilac dužnosti šefa osoblja EULEX-a, istakao je da je veoma bitno da budemo u mogućnosti da podržimo lokalne obrazovne ustanove jer su one budućnost Kosova.\nEULEX već godinama podržava lokalne obrazovne ustanove kroz donacije. Od početka pandemije korona virusa, Misija je dala velikodušne donacije javnim osnovnim školama u Prištini i Besinju, kao i Opštini Priština u okviru Inicijative „Da nijedno dete ne ostane pozadi”.


Pendeš zabranila učešće počasne jedinice OS BiH tokom ceremonije 25. novembra – Haber.ba\nPendeš zabranila učešće počasne jedinice OS BiH tokom ceremonije 25. novembra\nOrganizacioni odbor narodnog okupljanja na Bobovcu reagovao je danas povodom, kako navode, zaustavljenog učešća počasne jedinice OS BiH na obilježavanju Dana državnosti BiH.\n“Skandalozno je da ministrica odbrane BiH Marina Pendeš u posljednji čas, danas, dva dana pred tradicionalno narodno okupljanje povodom obilježavanja Dana državnosti BiH na kraljevskom gradu Bobovcu, zaustavi planirano i pripremljeno angažovanje počasne jedinice i vojnog orkestra Oružanih snaga BiH u ovoj narodnoj manifestaciji”, navodi se u saopštenju Organizacionog odbora, piše “Fena”.\nProšlogodišnja masovnost ovog skupa, kako se dodaje u saopštenju, čijem su održavanju i nacionalnom dostojanstvu dali doprinos pripadnici Oružanih snaga na isti i ove godine očekivani način, i po identičnoj proceduri, ovim neće biti umanjena.\n“Niti zaustavljena narodna volja u očuvanju tradicije i privrženosti najboljim vrijednostima naše države i kulture zajedničkog života koja se tako snažno iskazala i iskazaće i ove godine. Pozivamo sve ljude Bosne i Hercegovine da nam se pridruže u nedjelju, 25. novembra na Bobovcu i iskažu odlučnost u očuvanju digniteta građana i naše domovine”, navode iz Organizacionog odbora.\nTeme:Dan državnosti BiH, izdvojeno, Oružane snage BiH, počasna jedinica


Slab veto Amerike: Indija ne odustaje od ruskog „Trijumfa“ - Sputnjik Srbija\n15:02 13.09.2018 Preuzmite kraći link\nNamera Indije kao najvećeg kupca ruskog oružja da nabavi ruske sisteme S-400 „Trijumf“ izazvala je nezadovoljstvo u Vašingtonu, pa tamošnje vlasti na sve načine pokušavaju da ubede Nju Delhi da odustane od te ideje i čak otvoreno prete sankcijama.\nIndijski ekspert i predsednik istraživačkog fonda „Observer“ Samir Saran izjavio je na marginama Istočnog ekonomskog foruma u Vladivostoku da Indija neće dozvoliti Americi da utiče na njihovu odluku, niti da se meša u rusko-indijske odnose.\n„Mislim da ovde nema nikakvih problema. U poslednjih nekoliko godina Rusija je naš najpouzdaniji i najstabilniji partner, i tako će ostati. Nećemo dozvoliti da naši odnosi sa nekom trećom zemljom utiču na to partnerstvo. Imamo odličnu saradnju sa Rusijom u odbrambenoj industriji, kao i u političkoj sferi. Imamo nezavisno partnerstvo i sa Rusijom i sa SAD, pa ne bi trebalo pokušavati da se to ili neko drugo pitanje rešava na račun slabljenja odnosa sa drugim zemljama. Zbog toga, mi ćemo nastaviti da razvijamo naše partnerstvo sa Rusijom u oblasti odbrambene industrije. Za nas su veoma važni ti ugovori i ni u kom slučaju nećemo dozvoliti da, na primer, SAD na bilo koji način utiču na ovu situaciju i stavljaju veto na naše projekte“, istakao je ekspert.\nVašington je doneo zakon prema kome SAD mogu da uvedu sankcije trećim državama zbog kupovine ruskog oružja, mada Pentagon može da napravi izuzetke za određene zemlje. Stejt department je ranije tvrdio da je ubedio niz zemalja da odustanu od ugovora sa Rusijom, čija ukupna vrednost iznosi nekoliko milijardi dolara.\nIndijski ekspert i predsednik istraživačkog fonda „Observer" Samir Saran\nMeđutim, indijski mediji tvrde da američke mere „ne rade“ i da nijedna država, bez obzira na sve američke pretnje, nije odustala od partnerstva sa Rusijom po pitanju kupovine savremenog oružja. Kao primer, navodi se čvrst stav Turske, koja ne odustaje od ideje da pojača svoj arsenal ruskim raketnim PVO sistemima.\nRusija i Indija su usaglasile uslove isporučivanja S-400 za cenu od šest milijardi dolara u maju ove godine, a isporuke bi trebalo bi da počnu 2020. godine.\nPored Indije i Turske, koja je već dala i avans, za ruski sistem S-400 zainteresovani su Saudijska Arabija, Iran, pa čak i Vijetnam.\ntrijumf, Indija, kupovina, Rusija


Vučić: Osvojili smo više na poniovljenim izborima, 56 odsto - Nova Borba\nAleksandar Vučić/ Foto: Beta\nVučić: Osvojili smo više na poniovljenim izborima, 56 odsto\nLider SNS Aleksandar Vučić saopštio je večeras, posle ponavljanja izbora na 15 biračkih mesta, da je ta stranka osvojila više glasova nego na izborima 24. aprila - preko 56 procenata na osnovu glasova sa 13 biračkih mesta.\n"Na izbornim mestima na kojima su ponovljeni izbori imali smo (24. aprila) nepunih 46 odsto glasova, a kako sada stvari stoje, prema rezultatima na 13 od 15 biračkih mesta, imamo skoro dvadeset odsto više. Toliko o krađi", rekao je Vučić novinarima u sedištu SNS.\nKako je rekao, narod Srbije je pokazao da "ne može da se pobedi lažima i pretnjama".\nVučić je rekao da je bio ponosan rezulatatima i 24. aprila, a da je večeras još ponosniji.\n"Nikad nisam bio tako srećan.Gotovo da sam zaplakao kad sam počeo da dobijam rezultate. Ljudi su im stavili do znanja. Lista SNS je osvojila premoć", rekao je.\nOn je pomenuo da je lista oko SNS na dva biračka mesta u Vranju osvojila 76 odsto glasova, a da u Nišu na biračkim mestima nema ispod 55 odsto glasova.\nGovoreći o Paliluli, gde je lista SNS 24. aprila osvojila 39 odsto glasova, a danas 51,9 odsto glasova, Vučić kaže da je to deo grada gde ta lista obično ne osvaja prevagu, a da je sada u centru Palilule osvojila većinu.\n"Mislim da je poruka ljudi u Srbiji je veoma jasna", poručio je Vučić i zahvalio građanima te beogradske opštine.\nVučić je rekao da je u Nišu na tri biračka mesta SNS osvojila 65 , odnosno po 56 odsto na dva biračka mesta.\nVučić je rekao da su stranke opozicije, koje su se ujedinile, dobile "mizeran broj glasova", izuzimajući DS S- Dveri, čija je lista ovog puta prešla cenzus, dok su značajno manji broj glasova ovog puta dobili i SPS i radikali.\n"Nigde, ni na jednom mestu u Srbiji nas nisu pobedili", zaključio je zadovoljno lider SNS.\n"Narod je pokazao da zna gde želi da bude Srbija i da zna kako je i zašto glasao. Hvala što su sve istrpeli i pokazali da ne može lažima i izmišljotinama da se pobedi čast i poštenje", rekao je.\nOn je podsetio da su njegovi politički protivnici "vikali da neće da idu na pet odsto, nego da idu da pobede":\n"A nisu nas pobedili ni na jednom od ovih mesta", rekao je Vučić.\n"Socijalisti imaju između osam i devet odsto, a ostali imaju mizeran rezultat. Radikali takođe imaju znatno manje jer oni vuku snagu kada im je lider u žiži, a ovo im nije bilo bitno", rekao je Vučić.\nVučić je rekao da su DS S - Dveri večeras prešli cenzus, osvojivši između 19 i 20 odsto glasova.\n"Ali to je zato što su se svi ujedinili. Ali, to je na 5.01 odsto, tu su negde sa Čedom, Borisom i Čankom, mrtva trka", rekao je on\nDodao je da su "svi rušili izbornu tišinu" i da je to "glupo pravilo" o kome bi trebalo da se razgovara.\n"Sve zajedno, kada izbrojite, ni na jednom mestu nisu pobedili. Nigde u Srbiji to nisu uspeli i to je ono što dovoljno dobro govori o narodnoj volji i onome šta ljudi u Srbiji žele", rekao je Vučić.\nOn je dodao da pred Srbijom i njenim građanima ostaju veliki i važni zadaci, kako bi rast BDP-a bio 2,5 odsto što je, kako je rekao, velika promena u odnosu na 2009. kada je bilo minus 3,6 odsto.\n"To znači veći životni standard, bolje plate i veće penzije. To znači da ćemo veliki radom uspeti da pobedimo", rekao je Vučić.\nVučić je zahvalio građanima Srbije što su pokazali da poštuju rad, marljivost i rezultate, a ne, kako je rekao, hajke, neistine i laži, naglasivši da je zato današsnji dan za njega jedan od najvažnijih u njegovoj karijeri.\n"Radićemo vredno, marljivo i za sve ove koji su mislili da mržnjom mogu da pboede rad i da nesitinom pobede istinu i čestitost", rekao je Vučić.\nOn je naglasio da želi da se Srbija približava evropskom životnom standardu i da bude sve snažnija i snažnija, a da je ključno očuvati stabilnost "jer rada se ne plašimo".\n"Pokušaćemo da u regionu, a ne samo u našoj zemlji, sačuvamo stabilnost", rekao je Vučić i dodao da će Srbija nastaviti put ka Evropskoj uniji, istovremeno održavajući dobre odnose sa velikim silama, poput Ruske Federacije.


S visoko dignutim rukama u obliku slova V, reprezentativci Bosne i Hercegovine su počeli trening pred odlučujući meč za plasman na Svjetsko prvenstvo naredne godine u Rusiji i tako podržali inicijativu navijača pod nazivom “Ja vjerujem”.\nSvjesni koliko je igračima Bosne i Hercegovine neophodna podrška u subotnjem meču protiv Belgije, navijači su pokrenuli akciju za podršku tako što su preko društvenih mreža pozvali sve one koji vjeruju u pobjedu Zmajeva da se fotografišu s visoko podignutim rukama u oblik slova V (Viktorija) te da fotografije postave na fan page “Ja vjerujem” i #MojaReprezentacija.\nHiljade ljudi iz cijelog svijeta poslalo je svoje fotografije, a organizatori se mogu pohvaliti dosegom kampanje koju je vidjelo više od 1.600.000 ljudi.\nNogometni stručnjaci i javnost složni su u mišljenju da nam predstoji težak meč u subotu s Belgijom. Stručnjaci kažu da svaki nogometaš pred meč igra dvije utakmice, jednu u svojoj glavi i drugu na terenu. Ako pobijedi onu u glavi velika je vjerovatnoća da će pobijediti i onu na terenu.\nStoga su ove uzdignute ruke naših Zmajeva dobra poruka i za nas i za našu reprezentaciju.


Kijev počeo raketne probe kod Krima\nM. D. 1. decembra 2016. 11:56\nKijev je danas počeo dvodnevna raketna testiranja u južnom delu zemlje, nedaleko od Krima, dok su, kao odgovor na to, ratni brodovi ruske Crnomorske flote zauzeli položaje kod zapadne obale Krima kako bi pomogli da se ojača vazdušna odbrana poluostrva.\nRaketna testiranja Ukrajine razgnevila su Rusiju, koja je svoje vazduhoplovne snage stavila u visok stepen borbene gotovosti, prenosi Rojters.\nMinistarstvo odbrane u Moskvi saopštilo je da će Rusija odgovoriti na ukrajinske vojne vežbe tako što će oboriti sve rakete koje se nađu u zoni letova iznad Simferopolja i Odese, javlja Sputnjik.\nTo je najavio i portparol Kremlja Dmitrij Peskov rečima da će takve mere biti preduzete ukoliko se proceni da postoji opasnost od tih raketa.\n„Vojni brodovi Crnomorske flote…zauzeli su položaje u blizini zapadne obale Krima tokom planiranih ukrajinskih raketnih testiranja od 1. do 2. decembra“, rekao je vojni izvor na Krimu agenciji RIA Novosti.\nOn je dodao da su brodske jedinice vazdušne odbrane u pojačanoj pripravnosti i da je njihova oprema dizajnirana pre svega da obori teške antibrodske i krstareće rakete.\n„Zajedno sa jedinicama vazdušne odbrane baziranim na kopnu na Krimu, brodovi formiraju praktično neprobojan štit od neprijateljskih raketa“, istakao je isti vojni izvor.\nJutros je ukrajinski vojni zvaničnik Vladimir Križanovski rekao za TV kanal 112 da su vežbe počele i da sve teče glatko, te da se testovi izvode u skladu sa međunarodnim pravom, najmanje 30 kilometara od krimskog vazdušnog prostora, prenosi Rojters.\n„Stoga bi bilo pogrešno zamerati Ukrajini“, zaključio je Križanovski.\nNeimenovani izvor krimskih vojnih struktura rekao je juče da su ruske snage vazdušne odbrane na Krimu stavljene u visoki stepen borbene gotovosti zbog lansiranja ukrajinskih raketa u Crnom moru.\n„Ukrajinske vežbe raketnog lansiranja predstavljaju vrstu promotivnog poteza usmerenog na stvaranje napete situacije, ali vojska u svakom slučaju to vidi kao realnu i potencijalnu pretnju te su stoga ruske snage vazdušne odbrane na Krimu stavljene u visoku pripravnost“, naveo je isti izvor, preneo je Tas s.\nTo se, prema njegovim rečima, odnosi ne samo na vazduhoplovne snage koje su bazirane na kopnu, već i na one koje su vezane za brodove jer su, kako je objasnio, brodovi Crnomorske flote samoodržive borbene jedinice za suzbijanje bilo kakvih pretnji.


Sada je teško i zamisliti da je ovakav bulevar u početku bio širok samo 2 m. Izgradio ga je Englez, velečasni Luis Vej, koji je sam finansirao izgradnju 1820. godine. Meštani Nice su ovu ulicu nazvali “Primorska ulica”, da bi ga engleski vojvoda, sin kraljice Viktorije, promovisao kao “Englesko šetalište” 1931. godine. Ovde je najviša građevina Nice, Pars d Šato. Promenada je izuzetno živahna, a poseban šarm joj daju ulični zabavljači, biciklisti i ostali rekreativci.


Građani Srbije od 1. jula mogu da putuju u Evropsku uniju - European Western Balkans\nAutor EWB 01. 07. 2020. 01. 07. 2020.\nBRISEL – Savet EU je juče usvojio preporuke o postepenom otvaranju granica EU, te građani Srbije od danas mogu da putuju u zemlje Evropske unije. Međutim, preporuke Saveta EU nisu pravno obavezujuće jer nadležnost nad upravljanjem granica isključivo pripada državama članicama, prenosi N1. Stoga, za državljane Srbije i dalje važe ograničenja za ulazak u Nemačku jer vlada te zemlje još nije donela odluku o ublažavanju ograničenja putovanja u EU za državljane trećih zemalja, objavljeno je na sajtu Ambasade Nemačke u Srbiji.\n“Do donošenja konačne odluke Vlade Savezne Republike Nemačke ograničenja putovanja za srpske državljane će važiti i nakon 30. juna”, navodi se na sajtu ambasade. Srpskim državljanima sa boravišnom dozvolom ili nacionalnom vizom Savezne Republike Nemačke ulazak u Nemačku će biti dozvoljen po pravilu isključivo ukoliko je putovanje u svrhu povratka na mesto stalnog boravka, piše na sajtu.\nU saopštenju Evropskog saveta se navodi da restrikcije koje se odnose na putovanja u zemlje EU mogu biti ponovo uspostavljene delimično ili u potpunosti prema određenoj zemlji u zavisnosti od promene okolnosti i procene epidemiološke situacije. Ukoliko se situacija u navedenoj trećoj zemlji ubrzano pogorša, odluke će biti donošene brzo.\nEK: EU očekuje da će vlasti otkloniti sve uočene nedostatke i nepravilnosti na ponovljenim izborima


“Guardian”: Fajzerova vakcina protiv korone efikasna 90 odsto (VIDEO) - PORTAL REVIJE FOKUS\n“Guardian”: Fajzerova vakcina protiv korone efikasna 90 odsto (VIDEO)\nNovember 9, 2020 drdrago\tNo Comments\nVisok procenat onih koje je vakcina uspjela da zaštiti čine ove zaključke dovoljno ubjedljivim. Regulatorna tijela su do sada rekla da bi i vakcina koja je efikasna samo 50 odsto bila odobrena. Kompanija koja proizvodi ovu vakcinu je objavila da nije bilo ozbiljnih neželjenih efekata\nVakcina je sve bliže masovnoj upotrebi, a prvi rezultati istraživanja pokazuju da je ona iza koje stoji kompanija Fajzer Bajontek efikasna 90 odsto. To tvrde proizvođači čija analiza pokazuje mnogo bolje efekte nego što su se stručnjaci nadali, prenosi “Guadian”.\nVisok procenat onih koje je vakcina uspjela da zaštiti čine ove zaključke dovoljno ubjedljivim. Regulatorna tijela su do sada rekla da bi i vakcina koja je efikasna samo 50 odsto bila odobrena. Kompanija koja proizvodi ovu vakcinu je objavila da nije bilo ozbiljnih neželjenih efekata, prenose mediji.\n“Danas je sjajan dan za nauku i čovječanstvo. Prvi set rezultata našeg ispitivanja vakcine kovid 19 faze 3 pruža početne dokaze o sposobnosti naše vakcine da spriječi kovid 19”, rekao je dr Albert Bourla, predsjednik i izvršni direktor kompanije Fajzer.\nU fazi tri testiranja ove vakcine je učestvovalo 43.000 ljudi, prenosi pcnen.com.\nPrikupljanje neophodnih podataka o vakcini koji se odnose na to koliko je bezbijedna će se sakupljati do treće nedjelje novembra, rekli su u kompaniji Fajzer. Posle tog, a kompletan dosije će biti predat regulatornom tijelu koje je odobrava. Brzo izdavanje dozvole bi značilo da će prve doze biti date medicinskom osoblju do kraja godine.\nPrethodna priča Sada je sve jasno: Ovo su prva četiri poteza koja će Biden napraviti po dolasku u Bijelu kuću\nSledeća priča U Sarajevu predstavljeno književno stvaralaštvo Dragana Mitovog Đurovića i Rodoljuba Ćorića


Zajednica Opština Crne Gore » Blog Archive » Međunarodna konferencija “Uloga organizacija civilnog društva u lokalnom, regionalnom i evropskom razvoju”\nGeneralni direktorat za imigracije Ministarstva za socijalna pitanja u Madridu, organizovao je, u period od 7. do 9. maja 2014. godine, međunarodnu konferenciju na temu “ULOGA ORGANIZACIJA CIVILNOG DRUŠTVA U LOKALNOM, REGIONALNOM I EVROPSKOM RAZVOJU“, sa ciljem da se predstave primjeri dobre prakse u socijalnoj inkluziji iz prespektive različitih međunarodnih partnera, a u okviru projekta “Evropski regioni i socijalna inkluzija“.\nKonferencija se odnosila na evropski projekat u trajanju od 2 godine, koji je ko-finansiran od strane Evropske komisije, u okviru programa Evropa za građane. Projekat predvođen Regionom Lođ (Poljska), okuplja profesionalce i eksperte iz 10 evropskih zemalja (Poljske, Crne Gore, Rumunije, Mađarske, Letonije, Velike Britanije, Španije, Belgije, Bugarske i Malte), među kojima je 28 učesnika – subjekata iz vladinog i privatnog sektora, kao i nevladinih organizacija koje se bave pitanjima socijalne inkluzije u Evropi, kao što su problemi stanovništva i inkluzija manjina.\nDirektorat za imigracije je učestvovao u ovom projektu, u saradnji sa liderom projekta i ostalim partnerima. Oni su sproveli studiju o najboljim stručnim poduhvatima u rješavanju problema stanovništva, a posebno problema najranjivijih grupa, kao i o metodama uključivanja istih u evropsko društvo, uključujući i zajednicu Madrida. Konferencija je imala za cilj da doprinese unapređenju narednih aktivnosti za potrebe svake situacije i svake zemlje. Iz ovog razloga, predstavljeno je 18 dobrih praksi i organizovana su tri okrugla stola.\nKonferenciji su prisustvovali: zamjenik ministra za porodična i socijalna pitanja Zajednice Madrida, Generalni direktor za imigracije, Generalni sekretar za imigracije i migracije, Ministar za zapošljavanje i socijalnu politiku Španije, kao i drugi različiti subjekti iz javnog i privatnog sektora koji rade sa imigrantima u Zajednici Madrida.\nKonferencija je održana u Institutu Servantes u Madridu, i u Hispano-Dominikanskom centru “Participationand Integrationfor Imigranti” (CEPI), uz učešće oko 300 pozvanih stručnjaka za integraciju i imigracije, kao i 45 stranih predstavnika, lidera projekta (Lođ Region, Poljska) i drugih evropskih partnera. Generalni direktor za imigraciju, Gonzalo Ortiz D Lazare, uručio je sertifikate učesnicima Međunarodne konferencije i time uspješno zatvorio ovaj događaj.\n“Ovaj projekat je finansiran uz podršku Evropske komisije. Ova publikacija odražava samo stavove autora, i Komisija se ne može smatrati odgovornom za bilo kakvu upotrebu informacija sadržanih u njoj.”


Putin zaprepastio EU: Za svu imovinu Rusije koju nezakonito zaplenite, mi ćemo toliko vaše u Rusiji! | DNEVNE\nPutin zaprepastio EU: Za svu imovinu Rusije koju nezakonito zaplenite, mi ćemo toliko vaše u Rusiji! (INFO)\nI dok Zapad smatra da je reč o osvetničkom činu zbog sudskih procesa koji se vode protiv ruskih kompanija koje posluju na Zapadu, ruska strana objašnjava da je reč o zakonu koji će im omogućiti da se legitimno borbe protiv onih država „koje narušavaju ruski državni imunitet pred Međunarodnim sudom pravde“, tvrde ruski mediji.\nRusko ministarstvo pravosuđa objavilo je da bi novi zakon trebao da ukloni trenutne „jurisdikcijske neravnoteže“ između Rusije i pojedinih zemalja. Drugim rečima, Rusija će zapleniti onoliko stranog kapitala koliko se na Zapadu bude nanela šteta ruskim kompanijama ili državnoj imovini.\nRusija je nedavno potpisala nekoliko međunarodnih sporazuma o uzajamnoj zaštiti ulaganja, prema kojima se svi sporovi i procesi oko ulaganja vode pred međunarodnim sudovima.\nOvim činom Rusija je poručila da ne priznaje strane sudove jer bi njihovim priznavanjem to smatrala kao predajom svog suvereniteta.\nJedan od povoda za novi zakon je i junska zaplena ruske imovine nakon tužbi koje su u nekoliko zemalja podneli bivši deoničari energetske kompanije „Jukos“.\nOni tvrde da je ruska vlada nezakonito izbacila energetsku kompaniju iz biznisa kad se Putin 90-ih obračunavao s njenim tadašnjim šefom Mihailom Hodorkovskim, i omogućila Rosneftu da se domogne Jukosove imenovine i postane najveći proizvođač nafte u Rusiji.\nSud u Hagu je suvlasnicima tri kompanije, koje danas predstavljaju nekadašnji „Jukos“, dodelio 50 milijardi dolara odštete koja planira da se naplati prodajom ruske državne imovine koja je zaplenjena u Francuskoj i Belgiji.\nU najnovijem slučaju, u kome je Rumunija tužila „Likoil“ zbog utaje poreza, odbijen je zahtev ove ruske kompanij koja je tražila od londonskog suda da se na nju ne primenjuje ova vrsta sankcija.\nRusija je odbacila odluku suda u Hagu i upozorila da namerava da „brani svoje interese“.


IHF POTVRDIO: Kvalifikacioni turnir za OI igra se u Morači, bez gledalaca\nSrijeda, 11.03.2020 | 15:12\nKvalifikacioni turnir za plasman na Olimpijske igre u Tokiju biće održan u Podgorici od 20. do 22. marta, odlučeno je na hitnom sastanku u Bazelu koji je sazvala Svjetska rukometna federacija (IHF), a kojem je prisustvovao predsjednik Rukometnog saveza Crne Gore Petar Kapisoda.\nTermin turnira koji je bio doveden u pitanje zbog straha od širenja coronavirusa COVID-19, dakle, ostaje nepromijenjen, ali će isti biti odigran bez prisustva publike.\nRukometni savez Crne Gore u obavezi je da poštuje i odluke Ministarstva zdravlja i drugih nadležnih državnih institucija, a koje su zabranile prisustvo publike na sportskim takmičenjima.\nSastanku u Bazelu, pored Kapisode, prisustvovali su i predsjednici nacionalnih federacija Mađarske, Španije, Norveške, Francuske i Njemačke, koje su takođe, domaćini kvalifikacionih turnira u muškoj i ženskoj konkurenciji.\nI dalje je neizvjesno da li će biti održan turnir u Španiji, imajući u vidu da je ta država pogođena corona virusom COVID-19.\nIHF je naložio nacionalnim federacijama koje su domaćini kvalifikacionih turnira da preduzmu dodatne mjere u cilju zdravstvene zaštite svih aktera.\nNa turniru u Podgorici, koji će biti organizovan u Sportskom centru „Morača“, rivali naše reprezentacije biće Norveška, Tajland i Rumunija, a plasman na Olimpijske igre obezbijediće dvije prvoplasirane selekcije.


Epidemiolog: Više od 60 odsto tumora posledica načina života | Novosadski informativni portal 021\n"Povećanje je malo manje od jedan odsto godišnje, ali je to jer je populacija sve starija, kad uzmete to u obzir, porast je 0,3 do 0,4 odsto godišnje. Ne postoji faktor koji je delovao i napravio porast broja obolelih. To je uporedivo sa zemljama u okruženju, nema iznenađenja", kaže on.\n"Problem je što smo u pogledu umiranja u vrhu evropske liste, ali to nema veze sa uzrocima, već postoje dva razloga - kasno se javljamo lekaru i kod nas je lečenje lošije nego na primer u Holandiji", kaže.\n"Povećanje je minimalno i odgovara starenju populacije. To je isti trend kao u drugim zemljama u okruženju, učestalost raka je malo manja nego u Sloveniji, nešto veća nego u BiH i Severnoj Makedoniji. Ne postoji nikakav nagli porast, nikakvo odstupanje od očekivanja", kaže Radovanović.\n"Kasnije se dođe lekaru, postoje liste čekanja, kasni se, terapija nije kao u najrazvijenijim zemljama sveta. Jedno vreme smo bili na dnu evropske liste po preživljavanju. Govorimo o lečenju, a ne o uzrocima. Što se obolevanja tiče, nema nikakvih iznenađenja, ničeg posebnog, to su jednostavno manipulacije", kaže.\n"Pet do deset odsto malignih tumora izazvano je genetskim faktorima, 25 do 30 odsto tačkastom mutacijom. Desi se da se pri deobi ćelije kvrcne nešto i tu su uslovi za rak, a više od 60 odsto ukupnog je sprečivo, to je posledica načina života. Trideset odsto bi bilo manje kada se ne bi pušilo, nije to samo rak pluća i grkljana, već 17 različitih lokacija raka", kaže Radovanović.\nGovoreći o navodima da je NATO bombardovanje prouzrokovalo broj obolelih od raka, Radovanović kaže da je to "politikantska mahinacija".\n"Postoji nauka u svetu, postoje tolika istraživanja, tačno se zna, nagomilana su ogromna iskustva, međunarodna agencija za izučavanje raka koja je najautoritativnije telo za to je sastavila listu agenasa koji su uzročnici i koji nisu povezani, a uranijum nije povezan", kaže.


Studije slučaja - Starbucks - FEFA Fakultet\nSa preko 24.000 prodajnih mesta i milionima gostiju svakog dana, Starbucks je zasigurno svetski lider, kada je reč o kafeterijama. Kako bi osigurala svoj dalji rast i zadržala lidersku poziciju, ova kompanija je pre deset godina započela svoj program digitalne transformacije. Starbucks-ov program zvani Digital Flywheel, usmeren je ka četiri oblasti: plaćanje, naručivanje, nagrade i personalizacija. 9% svih porudžbina i 30% plaćanja istih, odvija se putem mobilne aplikacije Starbucks-a. Primera radi, samo 5,5% plaćanja za Apple-ove proizvode i usluge, odvija se putem kompanijine aplikacije Apple Pay. Takođe, Starbucks je svojim programom lojalnosti u okviru mobilne aplikacije, uspeo da poveća prihod po korisniku. Naime, članovima ovog programa, koji čine oko 18% ukupnog broja korisnika, na raspolaganju je mogućnost osvajanja nagradnih bodova. Takođe, aplikacija im nudi mogućnost naručivanja dodatnih ili skupljih proizvoda na osnovu ranije iskazanih preferencija po pitanju naručivanja. Na ovaj način, porast prihoda po korisniku, koji je inače prisutan na nivou čitave kompanije, duplo je veći među članovima programa lojalnosti nego kod uobičajnih korisnika.


Nintendo donosi dva nova Switch modela ove godine - PLAY!\nPre oko dva meseca smo pisali o govorkanjima kako bi mogao da izgleda novi Switch model, i sada nam se čini da imamo znatno više informacija o ovome.\nNaime, kako prenosi Vašington Post, Nintendo bi na E3 2019 trebalo da predstavi ne jedan, nego dva nova modela konzole, koja bi mogla biti lansirana već na leto ove godine, jer kompanija želi da održi zamah koji ima sa prodajom i popularnošču ove konzole, koja joj donosi čak 80% svih prihoda kompanije.\nJedna verzija će imati unapređene karakteristike i funkcije, i ona gađa “tvrđu” gejming publiku, ali ipak neće to biti i dalje mašina jaka kao što su Xbox One X i PR4 Pro.\nDruga verzija će biti jeftinija “lajt” verzija sadašnje konzole, koja će se osloboditi nekih stvari kao što su recimo vibracija, kako bi se cena dodatno spustila i njome se gađa kežual publika, ona koja je ranije koristila Nintendo 3DS kao primarni način igranja.\nZa sada su ovo sve informacije koje znamo, i više detalja još uvek nije poznato, poput konkretnih karakteristika i cena ovih modela.\nSwitch je u protekloj fiskalnoj godini prodat u 17,9 miliona primeraka, i očekuje se da ove godine bude prodato još oko 17,4 miliona ovih konzola.